Μοσχάρι σιτσουάν - e-Stage.gr\nΕξαιρετική συνταγή με ασιατικά αρώματα\n5 – 6 πιπερίτσες τσίλι, φρέσκες ή ξερές, ολόκληρες (ή περισσότερες ή λιγότερες, ανάλογα με την αντοχή μας στα καυτερά)\nΖεσταίνουμε τα 200 ml ελαιόλαδο σε ένα μεγάλο γουόκ (ή ένα μεγάλο τηγάνι ή μια κατσαρόλα χαμηλή και φαρδιά, προτιμότερο αντικολλητικά) και τηγανίζουμε το κρέας για περίπου 1 λεπτό, μέχρι να ροδίσει και να γίνει τραγανό. Το μεταφέρουμε σε μια πιατέλα. Πετάμε το τηγανόλαδο, ρίχνουμε τη 1 κουταλιά φρέσκο λάδι στο σκεύος και σοτάρουμε σε δυνατή φωτιά το σκόρδο και το τζίντζερ για περίπου 20 δευτερόλεπτα……\nΔιαβάστε την συνέχεια εδώ:https://www.gastronomos.gr/gr/%CF%83%CF%85%CE%BD%CF%84%CE%B1%CE%B3%CE%AD%CF%82/%CF%80%CE%B9%CE%AC%CF%84%CE%B1-%CE%B7%CE%BC%CE%AD%CF%81%CE%B1%CF%82/%CE%BC%CE%BF%CF%83%CF%87%CE%AC%CF%81%CE%B9-%CF%83%CE%B9%CF%84%CF%83%CE%BF%CF%85%CE%AC%CE%BD\nRelated tags : κουζίνα Μαγειρική Συνταγές Συνταγές για μοσχάρι Συνταγές κινέζικες συνταγές μαγειρικής Τραπέζι Φαγητό\nΜαρία Μπακοδήμου: Δε ντρέπομαι για τα σχόλια που αφορούν στην σέξυ εμφάνισή μου (video)\nΡολάκια μοσχαριού με τυρί και καρότο στην κατσαρόλα\nΕκπληκτική συνταγή για απαιτητικούς ουρανίσκους ΥΛΙΚΑ 1.300 γρ. μοσχάρι από μπούτι300 γρ. κεφαλοτύρι4 καρότα1 φλ. του τσαγιού ελαιόλαδο1 κ.γ. ξερή ρίγανη1/2 κ. τριμμένη ντομάτα ή ένα κουτί χυμό\nΜπεκρή μεζε απο μοσχαρίσια ουρά\nΥπέροχη συνταγή! Κουζίνες αμέσως ΥΛΙΚΑ 1 Ουρά μόσχου1 Κρεμμύδι μεγάλο2 Σκελ.σκόρδο400 ML Λευκό κρασί400 ΓΡ. Ντομάτα κονκασέ1 Κ.Σ. Πελτέ ντομάτας2 Πιπεριές πράσινες2 Πιπεριές κόκκινες1 Πιπεριά κ\nΜοσχαρίσια ταλιάτα με σιτάρι\nΕξαιρετικό φαγητό Yλικά Για την ταλιάτα2 φιλέτα μοσχαριού (ταλιάτα) 200 γρ. το καθένα2 κ.g. ελαιόλαδο1 κ.γ. βούτυρο ελαφρύ1 σκελίδα σκόρδοαλάτι & πιπέρι Για το σιτάρι100 γρ. σιτάρι½ κούπα


Τραπεζάκι Vic | Polihome.gr\nΤραπεζάκι Vic, λιτού σχεδιασμού, σε λευκό λακαριστό χρώμα. Με αρκετά ευρύχωρη και στιβαρή επιφάνεια θα φιλοξενήσει τις ποικίλες δραστηριότητες του μικρού σας παιδιού. Μια κατασκευή που θα ομορφύνει γενικά τον χώρο, τονίζοντας τον ... Περισσότερα\nΜήκος: 66,5 Βάθος: 51 Ύψος: 50\nΤραπεζάκι Vic, λιτού σχεδιασμού, σε λευκό λακαριστό χρώμα. Με αρκετά ευρύχωρη και στιβαρή επιφάνεια θα φιλοξενήσει τις ποικίλες δραστηριότητες του μικρού σας παιδιού. Μια κατασκευή που θα ομορφύνει γενικά τον χώρο, τονίζοντας τον αισθητικά.\n- Μέγιστη αντοχή σε βάρος: 30kg\nΜήκος: 66.5 Βάθος: 51 Ύψος: 50\nΣυνολικό βάρος: 7.74 Kg


Αποικία του Χρέους: Είναι η εποχή των τεράτων\nΕίναι η εποχή των τεράτων\nΟ Κώστας Καίσαρης γράφει για τον Αντόνιο Γκράμσι και την εποχή των τεράτων. Για τα παρατράγουδα που έφυγαν από την Ανίτα Πάνια και πήγαν στη Βουλή. Για τους απατεώνες που δημιουργούν εχθρούς.\nΟΠΩΣ ακριβώς το έχει πει ο Αντόνιο Γκράμσι: «Το παλιό πεθαίνει, το καινούργιο δεν έχει γεννηθεί, είναι η εποχή των τεράτων». Είναι η εποχή της Ελένης Αυλωνίτου και του Δημήτρη Καμμένου. Είναι η εποχή του Κατρούγκαλου και του Τέρενς Κουίκ. Ο Γκράμσι, ταλαιπωρημένος από τις κακουχίες πέθανε το 1937 σε ηλικία 46 ετών. Έβλεπε όμως μπορείς να πεις εκατό χρόνια μετά. Τους Έλληνες ζαλισμένους από τις κατραπακιές των Μνημονίων να καταφεύγουν σε τέρατα. Διαφόρων ειδών και συνομοταξιών. Από τον Καρατζαφέρη και το Λάος, στον Μιχαλολιάκο και τη Χρυσή Αυγή. Από τον θίασο των Ανεξαρτήτων Ελλήνων του Καμμένου, στο τσίρκο Μεντράνο των Κεντρώων του Λεβέντη. Από τον τηλεοπτικό αστέρα Σταύρο Θεοδωράκη, στον σούπερ σταρ της Αριστεράς Αλέξη Τσίπρα.\nΤΑ παρατράγουδα της Ανίτας Πάνια κάνουν καριέρα στη Βουλή. Αντί για τον Κάτμαν και τον Ταμπάκη, σκίζουν στα νούμερα της τηλεθέασης οι βουλευτές. Και σε τηλεοπτικές εκπομπές, υψηλού κύρους. Όπως του Αυτιά και του Παπαδάκη. Είναι η εποχή του Πέτρου Κωνσταντινέα και του Βασίλη Κικίλια. Ζαλισμένοι, απογοητευμένοι και αποβλακωμένοι οι Έλληνες, φτάσανε να πιστέψουνε και τον Αρτέμη Σώρρα. Αφού προηγουμένως, είχαν εναποθέσει τις ελπίδες τους, στο Βαρουφάκη και στη Ζωή Κωνσταντοπούλου. Απελπισμένοι από τους Σαμαροβενιζέλους κατέφυγαν σε φαινόμενα, τύπου-Παύλου Χαϊκάλη και Ραχήλ Μακρή.\nΚΙ αίφνης ο Τζανακόπουλος, που κατά δήλωσή του, ξέρει από φτώχεια, επειδή έχει μείνει δύο χρόνια στο Αιγάλεω, ενημερώνει μέσω Twitter τον ελληνικό λαό, ότι δέχτηκε τηλεφώνημα από κάποιον κύριο που του συστήθηκε σαν Βαγγέλης Μαρινάκης. «Με τόνο σχεδόν απειλητικό». Το πρώτο που λες, στη προκειμένη περίπτωση είναι και «τι με νοιάζει εμένα»; Το «σχεδόν απειλητικός τόνος», τι πάει να πει; Η απειλή είναι ποινικό αδίκημα και σοβαρό μάλιστα. Γι’ αυτό κι εμπίπτει στη διαδικασία του αυτοφώρου. Η απειλή ωστόσο προκύπτει από τα λόγια. Όχι από τον τόνο της φωνής. Και στο «σχεδόν» μάλιστα. Δηλαδή, ο τόνος της φωνής ήταν απειλητικός κι όχι αυτά που άκουγε ο Τζανακόπουλος. Και στο περίπου. Όχι στο 100%. Για όσους δεν το ξέραμε, μάθαμε ο τόνος έχει βαθμίδες. Δηλαδή παραμύθι φούρναρης.\nΚΙ ΑΠΟ κει και πέρα, πήρανε φόρα, οι Καμμένοι και οι Πολάκηδες. Αλλά και ο ίδιος ο κυβερνητικός εκπρόσωπος που επανήλθε δριμύτερος: «Αυτή η Κυβέρνηση, ούτε εκβιάζεται, ούτε ντιλάρει με επιχειρηματίες». Είναι ίδιον των απατεώνων αυτό. Να δημιουργούν εχθρούς. Ο Χίτλερ τους Εβραίους. Οι Κου Κλουξ Κλαν τους μαύρους.\nΟι Ισλαμιστές τους άπιστους. Οι αποκαλούμενοι δεξιοί, εδώ στην Ελλάδα, για τριάντα χρόνια, επένδυαν στον από Βορρά κίνδυνο. Ότι θα έρθουν οι κομμουνιστές, να μας πάρουν τα σπίτια τις γυναίκες και τα παιδιά, να ξυρίσουν τους παπάδες και να γκρεμίσουν τις εκκλησίες. Το ΠΑΣΟΚ την επάρατη δεξιά. Η Χρυσή Αυγή, τους ξένους, που μολύνουν τη χώρα και παίρνουν τις δουλειές των Ελλήνων. Οι αυτοαποκαλούμενοι αριστεροί του Σύριζα, ότι είναι απέναντι στη διαπλοκή κι έχουν ανοίξει πόλεμο στο μεγάλο κεφάλαιο. Εναντίον των οφ-σορ της διαπλοκής, των νταβατζήδων, των βαρόνων. Στο μιλητό.\nΚΙ ΟΤΑΝ λέμε απατεώνες, μιλάμε με τη πολιτική έννοια του όρου. Γι’ αυτούς, που παριστάνουν ότι είναι κάτι άλλο, κάτι διαφορετικό, απ’ αυτό που είναι στη πραγματικότητα. Τον Κατρούγκαλο, που δηλώνει κομμουνιστής και πηγαίνει στη Μακρόνησο, ενώ έχει κατασφάξει τους συνταξιούχους. Αυτός που άλλα λέει κι άλλα κάνει, είναι απατεώνας. Ο Τέρενς Κουίκ τον Σεπτέμβριο του 2014, σκίζει τα ρούχα του, «προσωπικά προσβάλλομαι, όταν μου λένε ότι θα συνεργαστούμε με τον Σύριζα». Κι ύστερα από τέσσερις μήνες, τον Γενάρη του 15, όχι μόνο συνεργάζεται αλλά γίνεται και υφυπουργός, είναι απατεώνας, η δεν είναι;\nΕΙΝΑΙ η εποχή των τεράτων. Ο πρόεδρος της Βουλής Νίκος Βούτσης, να δηλώνει για τον Γιώργο Κουρή, ότι «υπηρέτησε για πολλά χρόνια τη μάχιμη δημοσιογραφία». Και για όσους δεν κατάλαβαν, το επανέλαβε κι ο Τζανακόπουλος, «ο Κουρής υπήρξε πιστός στη δημοσιογραφία, μέχρι τη τελευταία μέρα, της ζωής του». Αυτό που έκανε δηλαδή το χοιροστάσιο του Ταύρου, ήτανε δημοσιογραφία. Ενώ οι εφημερίδες που δεν προσκυνάνε τον Αλέξη είναι σκουπιδότοποι.\nΤο μήνυμα του Πάνου Καμμένου, στον εκδότη της Αυριανής ήταν συγκινητικό: «Καλό ταξίδι Καπετάνιε, είμαι τυχερός που σε γνώρισα, ήσουν έντιμος και ευθύς άνθρωπος». Όμοιος ομοίω. Την ίδια ώρα ο Τζανακόπουλος, που λέγαμε έσκιζε γάτες: «Η Ελλάδα δεν θα γίνει Κολομβία. Αυτή η κυβέρνηση, ούτε εκβιάζεται, ούτε ντιλάρει με επιχειρηματίες» . Να την εκβιάσει, ποιος; Και για ποιο λόγο; Όλοι, άλλος περισσότερο άλλος λιγότερο, βάλανε πλάτη για να γίνει πρωθυπουργός ο Αλέξης. Και η κυρία Γιάννα και ο Σωκράτης Κόκκαλης και ο Βαρδής Βαρδινογιάννης και ο Δημήτρης Γιαννακόπουλος. Ο διοικητικός ηγέτης της ΑΕΚ ευχαρίστησε δημόσια τον Πρωθυπουργό και πέντε έξι Υπουργούς για το γήπεδο στη Νέα Φιλαδέλφεια. Ο Μπόμπολας μέχρι που έκλεισε το Έθνος, Σύριζα έπαιζε για θάνατο. Και πολύ περισσότερο ο Ψυχάρης, που τα λέγανε καλά, με τον πρωθυπουργό, μέχρι να ψυχρανθούνε. Κι ο συσχετισμός με τη Κολομβία που κολλάει; Στη ΣΕΚΑΠ της Κολομβίας χαρίζουνε πρόστιμα, 40 εκατομμυρίων ευρώ;\nΚΙ ΕΠΕΙΔΗ η εξουσία, είναι ταυτισμένη με τη καλοπέραση, δεν έχουνε κανένα πρόβλημα να κάνουνε και πλάκα. Ο Καμμένος, να απονέμει στη Μπουμπουλίνα τον βαθμό της υποναυάρχου, 193 χρόνια μετά το θάνατό της. Αν αυτό δεν είναι καλαμπούρι, τι είναι; Και γιατί η Μπουμπουλίνα κι όχι ο Κίτσος Τζαβέλας; Και γιατί η Μπουμπουλίνα κι όχι η Μαντώ Μαυρογένους; Ή ο Νικηταράς; Είναι προφανές ότι κάνουνε πλάκα. Υπουργοί είναι, έχουνε τα σέα τους και τα μέα τους, καλοπερνάνε, από κάθε άποψη, γιατί να μην το ρίξουνε και στη τρελή; Όταν δηλαδή ο Τσίπρας, πάει και κάνει Υπουργό τον Χαϊκάλη, θέλεις και κάποια άλλη απόδειξη ότι σε κοροϊδεύει; Κι όταν κάνει πλάκα ο πρωθυπουργός και βάζει στη Κυβέρνηση τον Ζουράρι, θα είναι σοβαροί οι υπουργοί;\nΣτη μουσική επιλογή, Rolling Stones andJanis Joplin-Satisfaction.\nΕτικέτες Καίσαρης, Πολιτική, Χιούμορ


Τουρκία: Καταρρέει το χρηματιστήριο - Διακόπηκαν δύο φορές οι συναλλαγές - Κόσμος - Athens magazine\nΤουρκία: Καταρρέει το χρηματιστήριο - Διακόπηκαν δύο φορές οι συναλλαγές\nΣτα «τάρταρα» η τουρκική λίρα - Έρχονται capital controls;\n22 Μαρτίου 2021 17:21\nΤουρκία: Το Χρηματιστήριο της Κωνσταντινούπολης διέκοψε δύο φορές σήμερα το πρωί τις συναλλαγές ύστερα από την ισχυρή πτώση του βασικού του δείκτη στον απόηχο της βουτιάς της τουρκικής λίρας ύστερα από την αποπομπή του διοικητή της κεντρικής τράπεζας της Τουρκίας. Ενώ, σε νέες, προκλητικές δηλώσεις είχε προχωρήσει ο Τούρκος πρόεδρος Ρετζέπ Ταγίπ Ερντογάν από το βήμα της τουρκικής Βουλής.\nΟι συναλλαγές ανεστάλησαν για πρώτη φορά για 35 λεπτά για να επαναληφθούν στις 09:30 ώρα Ελλάδας, αφού ο γενικός δείκτης είχε σημειώσει πτώση 6,65%, καθώς ενεργοποιήθηκε μηχανισμός που προβλέπει τέτοιου είδους διακοπή σε περιπτώσεις ισχυρών διακυμάνσεων των τιμών των μετοχών.\nΩστόσο οι συναλλαγές αποκαταστάθηκαν μόνο για 8 λεπτά, πριν διακοπούν για δεύτερη φορά στις 09:38 ώρα Ελλάδας, ύστερα από νέα πτώση του γενικού δείκτη κατά 7%.\nΠρόκληση Ερντογάν: "Η Αγία Σοφία είναι το στέμμα του 2020"


Ρωσία Archives | marketbet.gr\nΛίγες ώρες πριν ανοίξουν οι κάλπες στην Γαλλία, αναστάτωση προκαλεί η διαρροή δεκάδων χιλιάδων mail, συμβολαίων, αλλά και εσωτερικών εγγράφων που σχετίζονται με την προεκλογική εκστρατεία του κινήματος En Marche. Λίγο πριν τα μεσάνυχτα, στις 23:40 τοπική ώρα, πρώτος ο Φλοριάν Φιλιπό, αντιπρόεδρος του Εθνικού Μετώπου της Μαρίν Λεπέν, διάδωσε μέσω twitter την είδηση για τα χιλιάδες mail της αλληλογραφίας της ομάδας Μακρόν, που αναρτήθηκαν στο διαδίκτυο. Η φράση του ήταν: «Μαθαίνουμε πράγματα για τα οποία οι δημοσιογράφοι συνειδητά σιωπούν;». Διαβάστε ολόκληρο το άρθρο …\nΔεν επιτρέπεται σχολιασμός στο WikiLeaks και Ρωσία κατά του Μακρόν; Tagged with: Γαλλία, πολιτική, Ρωσία\nΔηλώσεις Μέρκελ για ευρώ και Ρωσία\nΑνήσυχη για την αξία του ευρώ εμφανίστηκε η γερμανίδα καγκελάριος Αγκελα Μέρκελ στη Διάσκεψη του Μονάχου, σε μια μάλλον ασυνήθιστη γι’ αυτήν αναφορά στη νομισματική πολιτική. Η κ. Μέρκελ δήλωσε, «Έχουμε βεβαίως αυτή τη στιγμή στην ευρωζώνη ένα πρόβλημα με την αξία του ευρώ», επειδή η Ευρωπαϊκή Κεντρική Τράπεζα προσαρμόζει την πολιτική της στα ασθενέστερα μέλη της ευρωζώνης και όχι αυστηρά στη Γερμανία.\n«Η ΕΚΤ έχει μια νομισματική πολιτική που δεν βασίζεται στη Γερμανία, αλλά είναι μάλλον προσαρμοσμένη σε χώρες από την Πορτογαλία μέχρι τη Σλοβενία ή τη Σλοβακία. Αν εξακολουθούσαμε να έχουμε το γερμανικό μάρκο, θα είχε ασφαλώς διαφορετική αξία απ’ ό,τι έχει αυτή τη στιγμή το ευρώ. Όμως πρόκειται για μια ανεξάρτητη νομισματική πολιτική επί της οποίας δεν έχω καμιά επιρροή ως γερμανίδα καγκελάριος». Διαβάστε ολόκληρο το άρθρο < Δηλώσεις Μέρκελ για ευρώ και Ρωσία>…\nΔεν επιτρέπεται σχολιασμός στο Δηλώσεις Μέρκελ για ευρώ και Ρωσία Tagged with: EUR/USD, Γερμανία, ΕΚΤ, Ευρωπαϊκή Ένωση, Ηνωμένες Πολιτείες, ισοτιμίες, οικονομία, πολιτική, Ρωσία


Υπ.Οικ. Κύπρου: Η κυβέρνηση θα εφαρμόσει πιστά το μνημόνιο! | Newsbomb\n25 Οκτωβρίου 2013 19:59\nΥπ.Οικ. Κύπρου: Η κυβέρνηση θα εφαρμόσει πιστά το μνημόνιο!\nΤο κλιμάκιο της τρόικας αναμένεται να παραμείνει στην Κύπρο μέχρι τις 11 Φεβρουαρίου. Αναφερόμενος στην διαδικασία αξιολόγησης της εφαρμογής του προγράμματος από την τρόικα, ο κ. Γεωργιάδης, εξέφρασε αισιοδοξία ότι η έκθεσή τους θα είναι θετική, καθώς καταβάλλεται σοβαρή προσπάθεια και έχει σημειωθεί πρόοδος τόσο στον τραπεζικό τομέα όσο και στα δημοσιονομικά. «Θεωρώ ότι είμαστε σε τροχιά υλοποίησης όσων έχουν συμφωνηθεί με την τρόικα και αν υπάρχουν οποιαδήποτε ζητήματα που θα εγερθούν θα τα συζητήσουμε και θα τα αντιμετωπίσουμε», είπε ο κ. Γεωργιάδης.\nΌσον αφορά τις μεγάλες διαρθρωτικές αλλαγές που απαιτούνται στην οικονομία, ανέφερε ότι «βρισκόμαστε στο στάδιο της προετοιμασίας και αναμένεται η ολοκλήρωση της μελέτης που ανέλαβαν ξένοι εμπειρογνώμονες για εκσυγχρονισμό της δημόσιας υπηρεσίας». Πρόσθεσε ότι μέχρι το καλοκαίρι πρέπει να ολοκληρωθεί και να εφαρμοστεί η νέα επιδοματική πολική του κράτους, ενώ για την ιδιωτικοποιήσει των ημικρατικών οργανισμών είπε πως οι πρόνοιες του μνημονίου είναι ξεκάθαρες.\nΑναμένεται, πρόσθεσε, η μελέτη των εμπειρογνωμόνων, στην οποία θα βασιστεί η λήψη πολιτικών αποφάσεων. Μέχρι το τέλος του έτους, πρόσθεσε, πρέπει να ξεκαθαρίσει το πλάνο και οι επιδιώξεις για συγκεκριμένους οργανισμούς, που θα ενταχθούν στο πρόγραμμα μετοχοποίησης και αποκρατικοποίησης.


Στα... άδυτα του «ερυθρόλευκου» scouting! | Europa League | gazzetta.gr\nΔευτέρα, 01 Φεβρουαρίου 2016 - 18:37\nFollow @twitterΣτα... άδυτα του «ερυθρόλευκου» scouting!\nΣτα... άδυτα του «ερυθρόλευκου» scouting!\nΟ Ολυμπιακός έχει ανοίξει τον... φάκελο Άντερλεχτ με διαρκή παρακολούθηση από τον περασμένο Δεκέμβριο. Διαβάστε στο Gazzetta.gr για το ερυθρόλευκο scouting των Βέλγων και την λειτουργία του.\nΓια αρχή ο Μάρκο Σίλβα - που μαζί με το staff του δουλεύει σχεδόν δύο μήνες για τον εκτός έδρας αγώνα της 18ης Φεβρουαρίου - έχει στο πλευρό του μία ολόκληρη ομάδα συνεργατών και αναλυτών που εργάζονται σκληρά και διαρκώς για να είναι ο Ολυμπιακός όσο πιο προετοιμασμένος γίνεται για την Άντερλεχτ. Εκτός από το δεξί του χέρι Γκονζάλο Πέδρο (σ.σ. ο πρώτος και βασικός βοηθός του), υπάρχει ο δικός του αναλυτής, Πάουλο Σαμπάϊο ή "Ρίφα".\nΟ Σαμπάϊο είναι ο κατάλληλος άνθρωπος για το... διάβασμα του αντιπάλου. Το... παλμαρέ του άλλωστε έχει πέρασμα από την Ελλάδα με τον Αστέρα Τρίπολης, συνεργασίες με τεχνικούς όπως οι Ζαρντίμ, Πεσέιρο, Ζέσους και Καρβαλιάλ και ενώ έχει δουλέψει ως αναλυτής σε Μπενφίκα, Σπόρτινγκ και Μπράγκα.\nΟ Σαμπάϊο συνεργάζεται με τον επικεφαλή της ελληνικής ομάδας ανάλυσης του Ολυμπιακού, Αντώνη Λεμονάκη, που εκτός από το να καταγράφει σε βίντεο προπονήσεις του Ολυμπιακού, δουλεύει διαρκώς για το τσεκάρισμα των προσεχών αντιπάλων. Το team πλαισιώνουν οι Γιώργος Μαρτάκος και Γιάννης Βογιατζάκης. Εκτός αυτού όμως υπάρχει και το τμήμα scouting με επικεφαλής τον Χουάν Χοσέ Λορένθο και μέλη του, τους Κοκολάκη, Αμανατίδη Βαμβακούλα και Μπαρμπαλιά.\nΈμφαση στα ευρωπαϊκά παιχνίδια και στα ατού της Άντερλεχτ\nΣτον Ολυμπιακό έχουν ήδη καταχωρημένο τον... φάκελο Άντερλεχτ (σ.σ. με τις σχετικές καταχωρήσεις σε όλα τα PC των ανθρώπων που ασχολούνται με το θέμα αυτό) με όλα όσα χρειάζονται να ξέρουν ενόψει των αγώνων με τους Βέλγους για το Γιουρόπα. Ο Μάρκο Σίλβα με τους συνεργάτες του έχουν δώσει μεγάλο βάρος στα παιχνίδια της Ευρώπης.\nΌλα για το Γιουρόπα Λιγκ: Άντερλεχτ - Ντιναμό Μόσχας, Ντιναμό Μόσχας - Άντερλεχτ, Άντερλεχτ - Μονακό, Κάραμπαγκ - Άντερλεχτ, Άντερλεχτ - Τότεναμ, Τότεναμ - Άντερλεχτ, Μονακό - Άντερλεχτ και Άντερλεχτ - Κάραμπαγκ. Ειδικά από την στιγμή που η Άντερλεχτ στην Ευρώπη βγάζει πολύ καλή εικόνα και νοοτροπία. Καμία σχέση δηλαδή με το Βέλγιο, που προβληματίζει ιδιαίτερα και ειδικά στο αμυντικό της σκέλος μέσα στο 2016.\nΩς προς το Βέλγιο η... μελέτη έπεσε κυρίως στα μεγάλα ματς της Άντερλεχτ. Τα παιχνίδια δηλαδή με Σαρλερουά, Γάνδη και Κλαμπ Μπριζ. Δεδομένα δηλαδή πάνω από 10 αγώνες στο σύνολο συν αποσπάσματα από άλλους αγώνες που μπαίνουν σε DVD για να βλέπουν στον Ρέντη συγκεκριμένα στοιχεία και τι θέλουν να αντιμετωπίσουν και πως. Και βέβαια έχει ήδη ετοιμαστεί η... λίστα με τους πιο επικίνδυνους και σημαντικούς παίκτες της Άντερλεχτ. Όχι μόνο τους λεγόμενους βασικούς αλλά και τα έξτρα... γρανάζια που έρχονται από τον πάγκο. Ένας αριθμός 14 παικτών.\nΟ γκολκίπερ Προτό είναι ικανός και έμπειρος. Ο Ντεφούρ είναι σημείο αναφοράς και παίκτης - κλειδί στο κέντρο. Εκτός των άλλων χτυπάει και στημένα. Ο πιτσιρικάς μέσος Τίλεμανς είναι λίρα 100 με μεγάλη πέραση στην ευρωπαϊκή αγορά. Παίκτης με ικανότητες, που αναλαμβάνει να εκτελέσει τα πέναλτι αρκετές φορές.\nΟι νεαροί μέσοι Πραέ και Ντεντόνκερ αποτελούν δύο επίσης σημαντικούς παίκτες και βέβαια στην επίθεση ο Ιταλός Οκάκα. Πρώτος σκόρερ με την σωματοδομή του να θυμίζει... Ιντέγιε. Πολύ δυνατός παίκτης που έχει φέτος σε 31 συμμετοχές 12 γκολ και 4 ασίστ. Χαρισματικός και ο Αργεντίνος μεσοεπιθετικός Ματίας Σουάρες, που τώρα έχει επανέλθει σιγά σιγά από τραυματισμούς και προσπαθεί να βρει ξανά τα πατήματά του. Άκρως επικίνδυνος παίκτης. Και βέβαια ο 24χρονος μεσοεπιθετικός, Φίλιπ Τζούρισιτς που αποκτήθηκε πρόσφατα.\nΗ ιδιαιτερότητα στην παρακολούθηση λόγω Σίλβα και η αμυντική... τρύπα\nΟ Μάρκο Σίλβα με το ταξίδι του στο Βέλγιο για να δει από κοντά τη νίκη της Άντερλεχτ με την Σαρλερουά έκανε κάτι, που δεν έχει συμβεί ποτέ με προπονητή του Ολυμπιακού τα τελευταία χρόνια. Πολλοί προπονητές πήγαιναν για να δουν από κοντά ματς εντός συνόρων αλλά ουδέποτε εκτός.\nΟ Πορτογάλος επέλεξε να το κάνει, δείχνοντας και την αφοσίωσή του και τον επαγγελματισμό του αλλά κυρίως πως θέλει από πρώτο χέρι να ξέρει το τι του γίνεται ως προς την Άντερλεχτ. Τι να περιμένει. Ποιά είναι η αδύναμή της, η πιο ευάλωτή της πλευρά και τα ποιά τα ατού της. Και σκοπεύει να το ξανακάνει. Να βρεθεί δηλαδή στο Βέλγιο για να δει από κοντά αγώνα της Άντερλεχτ.\nΈνα σημαντικό συμπέρασμα που έβγαλε είναι πως αν και μεσοεπιθετικά η Άντερλεχτ βγάζει ποιότητα και επικίνδυνες φάσεις, στα μετόπισθεν όποιος και να αγωνιστεί υπάρχει πρόβλημα. Μάλιστα στο 2016 η άμυνα δέχεται πιο εύκολα φάσεις και ειδικά στο βελγικό πρωτάθλημα σε σχέση με το πρώτο μισό που αφορούσε στο 2015. Βέβαια ο Σίλβα κατέγραψε τα πάντα. Από τα στημένα και ποιοι τα εκτελούν μέχρι την γενικότερη λειτουργία της ομάδας και την προσέγγισή της στον αγώνα.\nΗ Άντερλεχτ που είδε ο Πορτογάλος και το τελευταίο... δείγμα\nΣτην αναμέτρηση που είδε από κοντά ο Πορτογάλος (για το πρωτάθλημα) ο τεχνικός των Βέλγων Χάσι κατέβασε διάταξη 4-4-2. Στο ματς στην έδρα της Άντερλεχτ ο Προτό ήταν κάτω από τα δοκάρια, Αχεαμπόνγκ και Ναγιάρ στα δύο άκρα της άμυνας, Μπόντζι και Ντεσάχτ τα στόπερ, στο κέντρο ως αμυντικά χαφ Ντεφούρ και Τίλεμανς, εξτρέμ οι Πραέ και Λουκεμπάκιο και δίδυμο στην επίθεση με Ιντρίσα και Οκάκα.\nΣτο παιχνίδι με την Σεντ Τρούιντεν εκτός έδρας που ήταν το τελευταίο... δείγμα (σ.σ. την περασμένη Παρασκευή για την Pro League) τα πράγματα άλλαξαν. Προτό γκολκίπερ, Ντεσάχτ και Μπόντζι στο κέντρο της άμυνας, Γκαγιάρδο και Αχεαμπόνγκ τα δύο ακραία μπακ, αμυντικά χαφ οι Ντεφούρ και Τίλεμανς, επιτελικός ο Τζούρισιτς, άκρα στην επίθεση με Πραέ και Λουκεμπάκιο και φορ ο Οκάκα. 4-2-3-1. Τι κοινό είχαν τα δύο ματς; Και στα δύο ο Ιντρίσα είχε συμμετοχή στις νίκες της ομάδας του. με την Σαρλερουά ασίστ και με την Σεντ Τρούιντεν γκολ.\nΣτον Ρέντη δεν έχουν μόνο τα δικά τους εργαλεία για την αξιόλογηση αντιπάλων παικτών και ομάδων. Χρησιμοποιούν και επαγγελματικές πλατφόρμες, όπως το Wyscout (σ.σ. όπως κάνει και ο ΠΑΟΚ και ο Παναιτωλικός), για να αντλήσουν από εκεί βίντεο, χρήσιμα στοιχεία και πληροφορίες ή ότι άλλο απαιτείται για την δουλειά του scouting.\nΤο Wyscout είναι μία παγκόσμια πλατφόρμα scouting και η μοναδική που διοργανώνει φόρουμ τουλάχιστον 2 φορές το χρόνο, με σκοπό να συναντηθούν εκπρόσωποι παικτών και ομάδες. Έχει μεγάλη βάση δεδομένων με στατιστικά στοιχεία, video analysis, και scouting report για ομάδες και για παίκτες. Ακόμα, προσφέρει άμεση πρόσβαση σε συλλόγους και ανθρώπους του ποδοσφαίρου σε ιδιωτικό χώρο συνομιλιών. Επίσης δίνει την δυνατότητα σε εκπροσώπους και μάνατζερ να προωθήσουν τους παίκτες τους σε όποια αγορά επιθυμούν με συγκεκριμένες κινήσεις.


Μίλτος Πασχαλίδης: «Έχει φτάσει η λέξη έντεχνο να θεωρείται... - Newpost.gr\nΤα 40αρια επέστρεψαν και έφεραν μαζί τους σκόνη του Newsroom Δημοσίευση 2 Φεβρουαρίου 2014, 09:17 / Ανανεώθηκε 2 Φεβρουαρίου 2014, 09:17 Μίλτος Πασχαλίδης: «Έχει φτάσει η λέξη έντεχνο να θεωρείται λοιδορία, ρετσινιά...»\nΚλείνει τα μάτια πάνω στη σκηνή του Σταυρού του Νότου και τραγουδά: «Αγύριστο Κεφάλι»! «Κι ένας ντελάλης σ΄ έρημη πλατεία τριάντα χρόνια ψάχνει την αιτία...». «Σε ποιους κόσμους ταξιδεύεις όταν πιάνεις το μικρόφωνο;» τον ρωτάω, με το μαγνητόφωνο ανοιχτό και τις νοητές περιπλανήσεις να καταγράφονται μελωδικές στην κασέτα. «Κάθε φορά και αλλού. Υπάρχουν βέβαια κάποια τραγούδια που με στέλνουν πάντα κάπου συγκεκριμένα». Αυτό το «συγκεκριμένα» ήταν η λέξη - κλειδί που γύρευα: Σίγουρη πλέον πως εκείνο το κρύο βράδυ της Παρασκευής που ανέβηκε πάνω και ερμήνευσε το συγκεκριμένο τραγούδι με τα βλέφαρα χαμηλωμένα, ταξίδεψε στον Άλκη. Είναι ο ίδιος Άλκης που πρωταγωνιστεί στις σελίδες του νέου του βιβλίου. Άλκης Αλκαίος λοιπόν, «Αγύριστο Κεφάλι», εκδόσεις Λιβάνη. Κυκλοφορεί...\n- Ας αρχίσουμε με τον ποιητή Άλκη Αλκαίο. Γιατί απομονώθηκε για πολλά χρόνια σ΄ ένα δωμάτιο; Γιατί δεν έδινε συνεντεύξεις; Γιατί κινήθηκε μια ολόκληρη ζωή στο σκοτάδι;\n«Ήταν "αγύριστο κεφάλι"... Είχε μια άποψη στην οποία παρέμεινε πιστός μέχρι το τέλος. Να γίνονται γνωστά τα παιδιά του (τραγούδια) και όχι ο ίδιος. Δεν ήταν απόμακρος, ήταν ένας αόρατος στιχουργός. Μην ξεχνάς, ότι ταλαιπωρήθηκε πολύ. Αντιμετώπιζε σοβαρά κινητικά προβλήματα. Η πάθησή του είχε επιδεινωθεί λόγω των βασανισμών που υπέστη στη Χούντα. Οι γιατροί του είχαν διαγνώσει "ρευματοειδή και αγγειωτική πολυαρθρίτιδα". Για τα επόμενα 30 χρόνια λοιπόν, ήταν ένας άνθρωπος εθελούσια αποκλεισμένος στο σπίτι του. Αυτό τον καθιστούσε αόρατο, ακόμη και στην πιάτσα. Γι΄ αυτόν τον λόγο, αποφάσισα να γράψω το συγκεκριμένο βιβλίο, να γνωρίσουμε τον Άλκη. Τον σπάνιο μάστορα του λόγου, που αγαπούσε τις λέξεις σε βαθμό λαγνείας και πάλευε μαζί τους ολιμερίς και ολονυχτίς. Ίδιον όλων των ποιητών».\n- Τον Μίλτο Πασχαλίδη τον παιδεύουν ακόμη οι λέξεις;\n«Nαι οι ριμάδες. Όσο περνά ο καιρός, δυσκολεύει το κόλπο. Δεν είναι εύκολο να γεμίσεις το λευκό χαρτί, όταν έχεις γράψει ήδη αρκετά και δεν θες να επαναλάβεις τον εαυτό σου. Άλλωστε τα θέματα για τα οποία γράφουν οι άνθρωποι δεν είναι πολλά: η σχέση σου με τον άνθρωπο και η σχέση σου με το σύμπαν».\n- Σε κατατάσσουν μουσικά στην κατηγορία του «έντεχνου τραγουδιστή». Τι σημαίνει τελικά αυτό το «έντεχνο»; «Αφήστε με ήσυχο με το έντεχνο, δεν μπορώ άλλο. Δεν έχω ιδέα τι είναι έντεχνο. Είναι μια κενή λέξη, που έχει φτάσει να θεωρείται λοιδορία, ρετσινιά... Για να πούμε τι σημαίνει έντεχνο, πρέπει να πούμε τι σημαίνει άτεχνο. Είναι ένας προσδιορισμός που χρησιμοποιούν οι ημιμαθείς για να περιγράψουν κάτι που δεν καταλαβαίνουν. Eγώ γράφω μπαλάντες και οι μπαλάντες είναι αφηγηματικά τραγούδια. Τώρα αν η κατασκευή της φόρμας τους είναι ροκ ή λαικότροπη ή δημοτικοφανής, είναι ένα θέμα αλλά το έντεχνο δεν υπάρχει ως όρος, δεν τον αναγνωρίζω».\n- Ποια θα έλεγες λοιπόν, πως είναι η καταγωγή των τραγουδιών σου;\n«Το τραγούδι μας κατάγεται από τους μεγάλους τραγουδοποιούς του παρελθόντος, με προεξέχοντα στην Ελλάδα τον Σαββόπουλο. Αλλά και πριν από αυτόν, κατάγεται από τους ποιητές -τον Σεφέρη, τον Ελύτη, τον Ρίτσο, τον Καββαδία- από τους συνθέτες μας και το δημοτικό τραγούδι. Προσπαθούμε αυτό το τραγούδι να το υπηρετήσουμε όσο τον δυνατόν καλύτερα, να γίνει χρήσιμο. Ένα τραγούδι που θα μπαίνει στα στόματα των ανθρώπων, θα τους παρηγορεί και θα τους κάνει καλύτερους. Άλλωστε, τα τραγούδια είναι στέγη και τροφή, όπως έλεγε και ο Άλκης».\n- Τα τραγούδια σου μιλούν για χαμένες αξίες, ιδανικά του παρελθόντος, μια κοινωνική επανάσταση. Υπάρχουν φορές που νιώθεις πως η Τέχνη σου αντιμετωπίζεται ως παράνομη (σε εισαγωγικά πάντα);\n«Παράνομοι δεν είμαστε. Καμαρώνω για τη μουσική οικογένεια στην οποία ανήκω και δεν έχω να απολογηθώ σε κανέναν γι΄ αυτή. Ούτε σκοπός μου είναι να περνώ κάθε είδους μηνύματα μέσα από τα τραγούδια μου. Το μόνο που ψάχνω είναι τη συγκίνηση, αυτή που νιώθω εγώ και αυτήν που μπορώ να μεταφέρω. Έχω ακούσει τραγούδια να μιλάνε για τον έρωτα και να αποτελούν βαθιές πολιτικές πράξεις και τραγούδια να μιλάνε για πολιτική και είναι γεμάτα συνθήματα και κατευθυνόμενες βλακείες».\n- Όταν ανεβαίνεις πάνω στη σκηνή και κλείνεις τα μάτια, σε ποιους ιδεατούς κόσμους μεταφέρεσαι;\n«Kάθε φορά και αλλού, δεν έχω λιμάνι. Η αλήθεια είναι ότι υπάρχουν κάποια τραγούδια που με στέλνουν πάντα κάπου συγκεκριμένα, αλλά το μαγικό στη σκηνή είναι ότι μπορείς ακαριαία να ονειρεύεσαι. Πολύ συχνά ταξιδεύω σε τόπους ή σε πρόσωπα χωρίς όμως, να είναι πάντα τα ίδια. Και φυσικά, υπάρχουν και φορές που δεν ταξιδεύω πουθενά. Το ιδανικό βέβαια, είναι να ταξιδεύεις...»\n- Φαντάζομαι όσο περνά ο καιρός, μεγαλώνει και η ευθύνη απέναντι στο κοινό.\n«Ναι ρε γαμώτο. Ειδικά σε αυτές τις δύσκολες περιόδους που διανύουμε, δυστυχώς ο κόσμος έρχεται να σε ακούσει έχοντας στο μυαλό του ότι θα ταυτιστεί μ' αυτά που λες. Επειδή δεν έχει μικρόφωνο αυτός, σου λέει "πες τα εσύ για 'μενα". Αυτό όμως, είναι ένα επικίνδυνο παιχνιδάκι, που μπορεί εύκολα να οδηγήσει σε λαϊκισμό. Δεν είναι απαραίτητο να του λες πάντα, αυτά που θέλει να ακούσει. Αν το κάνεις διαρκώς, απλά τον κολακεύεις. Σε αυτό το παιχνίδι λοιπόν, δεν θέλω να μετέχω. Πάντως η μεγαλύτερη ευθύνη μας νιώθω πως είναι απέναντι στα νέα παιδιά...»\n- Ένιωσες κάποια στιγμή να κλονίζεται η πίστη σου στον άνθρωπο;\n«Όχι , ίσα ίσα που τώρα τους αγαπώ περισσότερο. Όσο πιο δύσκολα περνάμε, τόσο μεγαλύτερη αγκαλιά αισθάνομαι πως έχω. Θέλω να πάρω όλον τον κόσμο μια μεγάλη αγκαλιά. Βλέπω συνεχώς γύρω μου μια τρομακτική επιθετικότητα, μια τρομερή αγένεια. Μερικές φορές πέφτω και εγώ σε αυτήν, είναι η αλήθεια...» - Έχεις γράψει και τραγουδήσει πάνω από 100 τραγούδια. Ξεχωρίζεις κάποιο ως «πιο αγαπημένο» από τα «αγαπημένα»;\n«Η αγάπη μου για τα τραγούδια ανακυκλώνεται. Υπάρχουν περίοδοι που αγαπώ κάποια πολύ, μετά κάποια που τα βαριέμαι, κάποια άλλα που τα ξαναθυμάμαι. Συνήθως όλοι μας βαριόμαστε κάποια στιγμή αυτά που υποχρεωνόμαστε να τραγουδήσουμε, επειδή τα αγαπά ο κόσμος ή μας έχουν κάνει γνωστούς. Έρχεται δηλαδή η στιγμή που λες "πόσες φορές θα πω ακόμη τις «κακές συνήθειες»"; Από την άλλη, δεν γίνεται να μην τις πω γιατί κατανοώ ότι ένας άνθρωπος που θα βγει μια φορά τον χρόνο και θα 'ρθει να με δει, θέλει να τις ακούσει. Και το σέβομαι αυτό...»\n- Τραγουδάς για τον έρωτα. Πάντα αυτός νικάει στο τέλος;\n«Ο έρωτας είναι ανίκητος γιατί είναι ασθένεια. Είχε πει κάποιος: "O έρωτας είναι μια κοινωνικά αποδεκτή μορφή τρέλας". Όταν είσαι ερωτευμένος δεν είσαι στα καλά σου, ούτε σωματικά ούτε ψυχικά. Είναι σαν να έχεις διαρκώς δέκατα. Σαν να έχεις έναν περίεργο πυρετό, μια ταχυκαρδία όλη την ώρα, κάνεις παλαβά πράγματα, μη συμβατά με τον υπόλοιπο εαυτό σου. Υπό αυτήν την έννοια, ο έρωτας είναι μια ασθένεια, μια τρέλα. Και με τους τρελούς δεν τα βάζεις...»\n- Νιώθεις ότι οι πολιτικοί καλλιεργούν σταδιακά ένα κλίμα τρομοκρατίας;\n«Σε γενικές γραμμές πιστεύω ότι τα τελευταία χρόνια το πολιτικό προσωπικό της χώρας είναι κατώτερο των περιστάσεων. Ανάξιο, με κάποιες λίγες εξαιρέσεις. Βέβαια θεωρώ ότι ένας λαός έχει τους ηγέτες που του αξίζουν, γιατί αυτός τους εξέλεξε. Πάντως το κλίμα τρομοκρατίας το καλλιεργούν πρώτα τα Μέσα Ενημέρωσης και οι δημοσιογράφοι και ύστερα οι πολιτικοί. Δυστυχώς, οι ίδιοι οι πολιτικοί σήμερα αλλά και οι πολιτικές που ακολουθούν δεν έχουν το ειδικό βάρος να ανταπεξέλθουν σε αυτή τη συγκυρία. Πρόκειται για πολιτικές αδιέξοδες. Θα σου πω το πιο απλό: Αν πας στην κόρη μου που είναι πέντε χρονών και της πεις ότι εδώ και τέσσερα χρόνια έχει διαλυθεί ολόκληρος ο κοινωνικός ιστός μιας χώρας, και το χρέος έχει αυξηθεί αντί να μειώνεται, θα σου πει "καλά χαζοί είστε;"»\n- 20 χρόνια στη δισκογραφία: Ποιο είναι το συναίσθημα που κυριαρχεί;\n«Στη δική μου την περίπτωση, η μνήμη έχει σταθεί μόνο στα καλά. Υπό αυτή την έννοια, μόνο χαρές έχω να θυμηθώ. Δηλαδή με έναν πρόχειρο απολογισμό, κερδισμένος είμαι. Έχω εισπράξει πολύ χαρά, πολύ αγάπη, πολύ συγκίνηση, τρυφερότητα, χειροκρότημα. Πιθανόν, να έχω εισπράξει στο πολλαπλάσιο αυτά που έχω προσφέρει».\n*** Το βιβλίο του Μίλτου Πασχαλίδη «Αγύριστο Κεφάλι» κυκλοφορεί σε όλα τα βιβλιοπωλεία από τις εκδόσεις Λιβάνη. Περιλαμβάνει και το CD «Καλοκαίρι στην Αμοργό (και άλλες ιστορίες)», σε στίχους Άλκη Αλκαίου και μουσική Μίλτου Πασχαλίδη.\n*** O Μίλτος Πασχαλίδης τελειώνει στις 7 Φλεβάρη τις εμφανίσεις του με τον Χρήστο Θηβαίο στον Σταυρό του Νότου (κάθε Παρασκευή) και συνεχίζει με σειρά συναυλιών στην επαρχία μαζί με την Μιρέλα Πάχου.


ATHENS. Οδός Πανόρμου. voice. Πάμε νησάκι ; Ήχος. Ο Bob Wilson φωτογραφίζει τον Brad Pitt. Μιχάλης Δέλτα Zebra Tracks, Etten Mεσιέ Μινιμάλ & NO! - PDF\nATHENS. Οδός Πανόρμου. voice. Πάμε νησάκι ; Ήχος. Ο Bob Wilson φωτογραφίζει τον Brad Pitt. Μιχάλης Δέλτα Zebra Tracks, Etten Mεσιέ Μινιμάλ & NO!\nDownload "ATHENS. Οδός Πανόρμου. voice. Πάμε νησάκι ; Ήχος. Ο Bob Wilson φωτογραφίζει τον Brad Pitt. Μιχάλης Δέλτα Zebra Tracks, Etten Mεσιέ Μινιμάλ & NO!"\n1 27 ΜΑΪΟΥ - 2 ΙΟΥΝΙΟΥ ΤΕΥΧΟΣ Η ΦΩΝΗ ΤΗΣ ΑΘΗΝΑΣ. free press KAΘΕ ΠΕΜΠΤΗ Ο Bob Wilson φωτογραφίζει τον Brad Pitt voice ATHENS Eurovision crisis 2010 Δες την Ευρώπη να διαλύεται βήμα-βήμα Του Γιάννη Νένε, σελ. 16 Οδός Πανόρμου Πάμε νησάκι ; Της Λένας Χουρμούζη, σελ. 34 Πρώτος Ήχος Η συναυλία της ATHENS VOICE στις 31/5 στην «Τεχνόπολις» Μιχάλης Δέλτα Zebra Tracks, Etten Mεσιέ Μινιμάλ & NO! Του Μάκη Μηλάτου, σελ. 26 Μικροί ανασχεδιασμοί στην πόλη Των Σπύρου Βούγια, Σταύρου Κωνσταντινίδη, σελ. 14\n2 2 A.V. 27 ΜΑΪΟΥ - 2 ΙΟΥΝΙΟΥ 2010\n3 Περιεχόμενα 27/5 2/6/10 Εικόνα εξωφύλλου: Άννα-Μαρία Τσακάλη Θέματα 14 Μικροί ανασχεδιασμοί στην πόλη Των Σπύρου Βούγια, Σταύρου Κωνσταντινίδη 16 Eurovision crisis 2010 Δες την Ευρώπη να διαλύεται βήμα-βήμα Του Γιάννη Νένε 20 Ο «στενός κορσές» της Σταματίνας Του Νίκου Γεωργιάδη 22 Σιωπηλός μάρτυς Του Ευτύχη Παλλήκαρη 24 Ένας ωραίος άνθρωπος Του Ανδρέα Παππά 26 Πρώτος Ήχος: Η συναυλία της ATHENS VOICE στις 31/5 στην «Τεχνόπολις» Μιχάλης Δέλτα, Zebra Tracks, Etten, Μεσιέ Μινιμάλ και NO! Του Μάκη Μηλάτου 34 Οδός Πανόρμου: «Πάμε νησάκι;» Της Λένας Χουρμούζη Στήλες 10. Ζωντανός στην Αθήνα: Η Μανίνα Ζουμπουλάκη πάει παντού και μετά αναρωτιέται τι είναι η ζωή. 12. Info-diet: H Σταυρούλα Παναγιωτάκη ανεβοκατεβάζει αξίες της Αθήνας με ρυθμό haiku. 13. City Lover: Άγρια πόλη, όμορφα αγαπιέται. Ο Δημήτρης Φύσσας γνωρίζει καλά την Αθήνα. 15. Απαντήσεις του Forrest Gump: Ο Νίκος Ζαχαριάδης έχει επιστημονικές απαντήσεις σε ποπ απορίες. 20. Εικόνες της επικαιρότητας μεταμορφώνονται σε έργα τέχνης. Του Παναγιώτη Κουλουρά. 24. Τζιχάντ: Το πιο καθησυχαστικό δελτίο ειδήσεων της πόλης. Των Ά. Τσέκερη, Γ. Κυρίτση. 25. Citizen: Ένας απλός πολίτης παρατηρεί έκπληκτος την πολιτική ζωή. Του Κώστα Γιαννακίδη. 40. Τravel: Πέτρα που κυλάει ποτέ δεν χορταριάζει. Η Στελλίνα Καρρά εκτός Αθήνας. 41. Techie Chan: «Στάθη, τι θα πει κιλομπάιτ;» και άλλες απορίες. Του Στάθη Στασινού. 42. Sports: «Ο διαιτητής είναι γυμνός». Ο Μιχάλης Λεάνης τα λέει όπως είναι. 26 ΠΡΩΤΟΣ ΗΧΟΣ 34 ΟΔΟΣ ΠΑΝΟΡΜΟΥ 45 Αθήνα 210 Οδηγός Όλα όσα μπορείς να κάνεις αυτή την εβδομάδα, συν χίλια παραπάνω. Φαγητό, σινεμά, παραστάσεις, κλαμπ, διαλέξεις, σεμινάρια, ξενοδοχεία για one night stands, βιβλιοπαρουσιάσεις, μουσικές σκηνές, μεταμεσονύχτια βουλκανιζατέρ, καμάκι στον DJ, ποτάδικα, καντίνες, βρόμικα, καθαρά, έξυπνα, γρήγορα. Ακολουθήστε μας! Soul: Η Θεσσαλονίκη με ένα λάμδα. Του Στέφανου Τσιτσόπουλου. 50. Taste Police: Όχι άλλη ρόκα παρμεζάνα! Η Νενέλα Γεωργελέ βλέπει τι τρώει η Αθήνα. 52. Πού τρώμε: Η Ζιζή Σφυρή καταφέρνει να ξέρει όλα τα εστιατόρια της Αθήνας. 58. G&L: Περηφάνια και clubbing. Του Λύο Καλοβυρνά. 60. Τέχνη: Στις γκαλερί κάνεις τις καλύτερες συναντήσεις. Της Νάντιας Αργυροπούλου. 63. Ταινίες: Του Γιώργου Κρασσακόπουλου. Επιτέλους, ένας νηφάλιος κριτικός. 67. BookVoice: Το καλύτερο πράγμα μετά το σεξ (ένα βιβλίο). Των Λ. Χουρμούζη, Γ. Δημητρακόπουλου. 71. Elements of style: Το ράφι με τα καινούργια προϊόντα. Τακτοποιεί η Ζωή Παπαφωτίου. 75. Σε είδα: Οι αγγελίες που μας έκαναν να ξανακοιταζόμαστε. 77. Μίλα μου βρώμικα: Η Μυρτώ Κοντοβά κάνει τα σεξουαλικά σας προβλήματα να ακούγονται σαν τραγούδι της Πρωτοψάλτη. 78. Stardust: Τα άστρα από τον άνθρωπο που θα ήθελες να έχεις για ψυχαναλυτή σου. Του Γιώργου Πανόπουλου. 27 ΜΑΪΟΥ - 2 ΙΟΥΝΙΟΥ 2010 A.V. 3\n4 Edito Tου Φώτη Γεωργελέ Δίπλα στο σπίτι μου υπάρχει κρεμασμένο ένα μεγάλο πανό με τεράστια γράμματα: Δεν θα περάσουν. Αυτό το ρήμα χωρίς ουσιαστικό, αυτή η γενικότητα του συνθήματος, είναι το πρόβλημα. Αν δεις γύρω σου, καλυμμένη πίσω από την εύλογη αντίθεση σε μειώσεις μισθών και συντάξεων, βρίσκεται μια καθολική αντίδραση σε κάθε μεταρρύθμιση που προτείνει η Ευρωπαϊκή Ένωση. Είμαστε αντίθετοι στην απελευθέρωση των αγορών, αντίθετοι στο άνοιγμα των κλειστών επαγγελμάτων, είμαστε αντίθετοι στην κατάργηση της αυτοτελούς φορολόγησης, είμαστε αντίθετοι στη συγχώνευση των ευγενών ταμείων με τους πληβείους, είμαστε αντίθετοι στην κατάργηση των φόρων υπέρ τρίτων, αντίθετοι στην κατάργηση του καμποτάζ, αντίθετοι στις ταμειακές μηχανές, στην υποχρέωση ό- λων να εκδίδουν απόδειξη, αντίθετοι στην κατάργηση των εθελούσιων εξόδων και των πρόωρων συντάξεων, αντίθετοι στην εξομοίωση των ορίων ηλικίας, αντίθετοι στις προσλήψεις μόνο με το ΑΣΕΠ, αντίθετοι στην κατάργηση των αδιαφανών ε- πιδοτήσεων, των επιδομάτων, των αφορολόγητων, αντίθετοι στην κατάργηση των 15ων και 16ων μισθών, στο κλείσιμο των δημοτικών επιχειρήσεων που χρεοκοπούν. Είμαστε αντίθετοι στον Καλλικράτη, ένας δήμαρχος κάνει απεργία πείνας. Είναι δυνατόν να χρεοκοπεί η χώρα σου και να κάνεις απεργία πείνας για να μην ενωθεί η γειτονιά σου με τη διπλανή γειτονιά; Αν προσθέσεις όλα τα «δεν θα περάσουν», τότε πρέπει ν αρχίσεις να απορείς. Δηλαδή, σε τι ακριβώς δεν είμαστε ευχαριστημένοι τα προηγούμενα χρόνια και δηλώναμε απαξία, δυσαρέσκεια, απογοήτευση απ την κατάσταση; Αφού όλα μας αρέσουν. Έχουμε μπει σε ένα φαύλο κύκλο. Επειδή δεν κάναμε τις μεταρρυθμίσεις που έπρεπε, χρεοκοπήσαμε. Επειδή χρεοκοπήσαμε κόβουμε μισθούς και συντάξεις για να περιορίσουμε τα ελλείμματα, ώστε με τα 110 δις που μας δάνεισαν οι εταίροι μας να κερδίσουμε χρόνο και να πραγματοποιήσουμε έστω και στην παράταση τις αλλαγές που χρειάζονται, ώστε να πάρει μπρος ξανά η οικονομία και να πάψουμε να παράγουμε χρέη. Επειδή καθυστερούμε να πραγματοποιήσουμε τις αλλαγές η σπατάλη του κράτους δεν μειώνεται, μπαίνουμε ακόμα περισσότερο στην ύφεση, οπότε αναγκαζόμαστε σε νέες περικοπές των μισθών και των συντάξεων. Πολιτικά κόμματα, επαγγελματικές ενώσεις, εργατικά συνδικάτα, κοινωνικές ομάδες, μοιάζουν να μην έχουν καν αντιληφθεί την κατάσταση της χώρας. Δεν κάνουν καμία υποχώρηση, κανένα συμβιβασμό, προσπαθούν να μη χάσουν τα προνόμιά τους, να μην αποδεχθούν καμιά αλλαγή επιχειρώντας να μεταφέρουν το βάρος στο σύνολο, με οριζόντιες μειώσεις μισθών και φόρους. Είναι μάταιο. Αυτό το παιχνίδι οδήγησε στη χρεοκοπία. Τώρα είμαστε μέσα στη χρεοκοπία. Οι αλλαγές θα γίνουν ή θα πτωχεύσουμε. Θα χετε ίσως προσέξει ότι για πρώτη φορά, επειδή έχουν μπει πια μέσα οι ελεγκτικοί μηχανισμοί της κοινότητας και του Νομισματικού ταμείου, έχουν σπάσει τα στεγανά, έχουν ανοίξει τα στόματα και μαθαίνουμε πληροφορίες που πριν ήταν επτασφράγιστα μυστικά της κρατικής γραφειοκρατίας. Αν παρακολουθείς τα δελτία ειδήσεων, κάθε μέρα μαθαίνεις για πολυτελή γραφεία δημόσιων υπηρεσιών με νοίκι το μήνα για να στεγάζονται 20 άτομα, για ανακαινίσεις γραφείων των , για νομούς με τις αναπηρικές συντάξεις να φτάνουν το 25% του συνόλου, για κατηγορίες δημοσίων υπαλλήλων που κληροδοτούν τις συντάξεις στις κόρες τους, για δεκάδες χιλιάδες νεκρούς που εξακολουθούν να παίρνουν τη σύνταξη, για δημοτικές επιχειρήσεις που χρηματοδοτούν μπουζουξίδικα και ποδοσφαιρικές ομάδες. Δεν υπάρχει άλλο κράτος στον κόσμο που ο υπουργός να ζητάει από τους δημόσιους υπαλλήλους να δηλώσουν οι ίδιοι την ύπαρξή τους για να απογραφούν, μήπως μάθει πόσους έχουμε, πόσο πληρώνονται και από πού. Το Διεθνές Νομισματικό Ταμείο ήδη επιστρέφει σχέδια νόμου πίσω. Τους κοροϊδεύουμε. Η αντιμετώπιση της σπατάλης στα ταμεία και τα νοσοκομεία δεν είναι πειστική. Τα σχέδια για την απελευθέρωση των κλειστών επαγγελμάτων μάλλον διαιωνίζουν την κατάσταση. Η λαφυραγώγηση του δημοσίου χρήματος συνεχίζεται. Το κλείσιμο των λιμανιών καταστρέφει τον τουρισμό. Η εξόντωση του εμπορικού κέντρου μάς βυθίζει ακόμα περισσότερο στην ύφεση. Σπατάλη, ύφεση, δηλαδή περισσότερη χρεοκοπία, άρα νέα μέτρα μείωσης του βιοτικού επιπέδου. Αν δεν σπάσουμε το φαύλο κύκλο, δεν υπάρχει ελπίδα. Αυτή τη στιγμή βγάζουμε οι ίδιοι με τα χέρια μας τα μάτια μας. Αυτό που κόμματα, μέσα ενημέρωσης, συνδικαλιστικοί φορείς, επαγγελματικά σωματεία δεν μπορούν να δουν, βυθισμένα σε ένα στενό, αυτοκτονικό, μικροπολιτικό και συντεχνιακό παιχνίδι υπεράσπισης κεκτημένων, η κοινωνία δείχνει ότι το βλέπει. Γι αυτό, παρ ότι πιεσμένη, παρ ότι ξέρει ότι όπως πάντα θα πονέσουν περισσότερο αυτοί που φταίνε λιγότερο, μένει ακόμα ψύχραιμη και περιμένει. Μήπως έστω κι έτσι, έστω και βίαια, γίνουν αυτές οι αλλαγές που θα ανοίξουν τις πόρτες σε νέες δουλειές, σε υγιείς επιχειρήσεις χωρίς διαπλοκή, σε ταμεία που θα δίνουν συντάξεις και σ αυτούς που είναι τώρα νέοι, σε δημόσιες υπηρεσίες που σέβονται τον πολίτη, σε μια χώρα που οι πολίτες δεν θα είναι πελάτες. Με αυτή τη σιωπηλή κοινωνία συνομιλεί η κυβέρνηση, έστω κι αν δεν το έχει καταλάβει. Αν την απογοητεύσει, η ευθύνη θα είναι όλη δικιά της. A 4 A.V. 27 ΜΑΪΟΥ - 2 ΙΟΥΝΙΟΥ 2010\n5 27 ΜΑΪΟΥ - 2 ΙΟΥΝΙΟΥ 2010 A.V. 5\n6 Γράμματα Κουζίνα με αναμνήσεις Αγαπητέ κύριε Γεωργελέ, Διαβάζουμε την Athens Voice σχεδόν κάθε εβδομάδα. Ανοίγοντας το τεύχος 302, έπεσα στο κομμάτι για την κουζίνα των Γερουλάνων. Συγκινήθηκα πολύ με το άρθρο μια και είμαι εγγονή της Δέσποινας Γερουλάνου και κόρη του Γεώργου, που έγραψε «Το κουταλάκι όμως δεν έσπασε». Διαβάζοντας προσεχτικά το άρθρο της Ελεάννας Βλαστού μου ήρθαν στο μυαλό χρώματα και μυρωδιές αξέχαστες από το μεγάλο κτήμα των Τραχώνων. Κάθε Κυριακή οι γονείς μου, ο αδελφός μου και γω τις περνούσαμε σε αυτό το κτήμα. Η κουζίνα ήταν ΠΑΝΤΑ γεμάτη και το σπίτι μοσχομύριζε πότε κανέλα, πότε ψωμί, πότε κρέας ψητό. Θεωρώ τον εαυτό μου πολύ τυχερό που έχω να με συντροφεύουν τόσο όμορφες αναμνήσεις. Σας ευχαριστώ που με γυρίσατε 30 χρόνια πίσω. Με ιδιαίτερη εκτίμηση -Ελένη Γερουλάνου, Διευθύντρια του Νηπιαγωγείου της Σχολής Μωραΐτη Πάντα τέτοια Συγχαρητήρια για το τεύχος 301, που κυκλοφόρησε την Πέμπτη 13/5. Ήταν ίσως το καλύτερό σας. Όλα τα άρθρα παρέθεταν πολύ ενδιαφέρουσες απόψεις και ήταν πολύ περιεκτικά και εύστοχα. Συγχαρητήρια σε όλους. -Α. Μουτσάτσου Το όπλο παρά πόδα Κύριοι, με αφορμή τη σοβαρή οικονομική κρίση, αναθάρρησαν οι κουκουέδες και φαντασιώνονται κατάρρευση του συστήματος και βίαιη κατάληψη της εξουσίας. Προ ημερών κατέβασαν τον κομματικό στρατό στο κέντρο της Αθήνας και παρέλασαν με εντυπωσιακή πειθαρχία τύπου Βόρειας Κορέας, ανεμίζοντας τα σφυροδρέπανά τους. Οι διαχωριστικές γραμμές «αριστεράς»-«δεξιάς», όπως τις ξέραμε, δεν υφίστανται πλέον στο μεγαλύτερο μέρος του πλανήτη. Η συζήτηση για το τι σύστημα θέλουμε έχει ξεφύγει προ πολλού από το «μυστρί το πηλοφόρι» και από το «τρέξε, Στράτο, να γραφτείς στο συνδικάτο». Κομμουνιστές μουσειακού τύπου έχουν απομείνει μόνο σε κάποιους θύλακες του Τρίτου Κόσμου. Με αυτή την έννοια, τα αναπεπταμένα σφυροδρέπανα στο κέντρο της Αθήνας είναι μια ακόμη ένδειξη καθυστέρησης της ελληνικής κοινωνίας. -Βάιος Δελαγραμάτικας εργάτης-αγρότης-φοιτητής 100 λέξεις Στείλε το γράμμα σου ταχυδρομικά ή στο fax της A.V. ή στο athensvoice.gr για τη στήλη «Γράμματα». Μόνο 100 λέξεις. Αλλιώς θα μπαίνουν συντομευμένα. Γράμματα χωρίς ονοματεπώνυμο, διεύθυνση, τηλέφωνο δεν θα δημοσιεύονται. Περί δημοσιογραφίας Αγαπητή Athens Voice, Βγαίνω απ τα ρούχα μου όταν διαβάζω στους πηχυαίους τίτλους πρωινών εφημερίδων, όπως σήμερα, ότι «Παραλύει η χώρα από την απεργία», «Σε απεργιακό κλοιό σήμερα όλη η χώρα» κ.λπ. Έκαναν οι δημοσιογράφοι τους τον κόπο να γυρίσουν όλη τη χώρα, για να δουν ιδίοις όμμασι ότι πράγματι αυτά συμβαίνουν; Δεν πρόσεξαν ποτέ οι «προφήτες» αυτοί ότι απεργούν κυρίως οι βολεμένοι δημόσιοι υπάλληλοι, που οι ιδιωτικοί συνάδελφοί τους δεν έχουν ούτε κατά διάνοια τα κεκτημένα τους; Επίσης, τι είναι αυτά που γράφουν για «λαοθάλασσες» διαμαρτυρομένων στις διαδηλώσεις στο κέντρο της Αθήνας; Υπολόγισε κανείς τα εκατομμύρια των πολιτών που δουλεύουν εκείνη την ημέρα ή κάθονται στο σπίτι τους, μη συμμεριζόμενοι το πνεύμα των διαδηλωτών και την αναστάτωση που προκαλούν αυτοί στον κοσμάκη που δεν τους φταίει σε τίποτε; Δεν έχει όρια η άσχετη δημοσιογραφία μας; -Ευάγγελος Μουστάκας, ΗΠΑ Λιβελογραφήματα Η κριτική της πολιτικής τοποθέτησης ενός ευρύτερου πολιτικού χώρου (Αριστερά) και ενός μειοψηφικού πολιτικού κόμματος (ΚΚΕ) προϋποθέτει στοιχειώδη πολιτική επιχειρηματολογία, τεκμηρίωση αλλά και παιδεία. Ι- διαίτερα όταν ο παραπάνω χώρος εγκαλείται για «συναισθηματική έκρηξη» και «βασανισμό του ορθού λόγου», η κριτική, όταν αυτοπροτείνεται ως σοβαρή, οφείλει να αντιπαραθέτει τη συγκρότησή της και όχι ασύλληπτης ελαφρότητας ρητορείες και σοφιστείες, οι οποίες σε τελική ανάλυση αναπαράγουν τα ελαττώματα του κρινόμενου, αν δεν αποτελούν την αντίστροφη όψη τους. Περιορίζομαι σε αυτά διότι το όριο που έχει τεθεί στην έκταση των επιστολών δεν επαρκεί για μία τεκμηριωμένη κριτική, αλλά μόνο για μία απάντηση αναλόγου ύφους με το εκτεταμένο άρθρο του κ. Μπρουτζάκη, το οποίο ύφος δεν υιοθετώ. Συμφωνώ μαζί του ότι υ- πάρχει έλλειμμα ποιοτικής στάθμης και τεκμηρίωσης στη δημόσια συζήτηση, πλην όμως αυτή δεν περιορίζεται στην αριστερά αλλά επεκτείνεται στο σύνολο του πολιτικού φάσματος και της αρθρογραφίας, όπως άλλωστε προκύπτει και από συγκεκριμένο άρθρο. Ευάγγελος Ι. Παπαγιάννης ΔΙΟΡΘΩΣΗ 1.Στο τεύχος 302, και στο θέμα «Δείπνο με τον κύριο πρέσβη», φαίνεται επειδή μας έτρεξαν τα σάλια με τις νόστιμες συνταγές τους, δεν προσέξαμε και η φωτογραφία του πρέσβη του Λιβάνου, Gebran Michel Soufan, μπήκε στη θέση αυτής του πρέσβη της Ινδονησίας, Ahmad Rusdi, και το αντίθετο. Ζητάμε ειλικρινά συγνώμη και επί της ευκαιρίας στέλνουμε και πάλι τις θερμές ευχαριστίες για την ευγενική συνεργασία τους. 2. Η φωτογραφία του Χρήστου Ραφαηλίδη στη στήλη Share your step είναι του Αλέξανδρου Λαμπροβασίλη. Gebran Michel Soufan Ahmad Rusdi 6 A.V. 27 ΜΑΪΟΥ - 2 ΙΟΥΝΙΟΥ 2010\n7 27 ΜΑΪΟΥ - 2 ΙΟΥΝΙΟΥ 2010 A.V. 7\n8 ανακυκλωστε αυτό το έντυπο Eκδότης-Διευθυντής Φώτης Γεωργελές Σύμβουλος Έκδοσης Σταυρούλα Παναγιωτάκη Διευθύντρια Σύνταξης Aγγελική Mπιρμπίλη Γενική Διεύθυνση Διαφήμισης Λουίζα Nαθαναήλ Art Director Φώτης Πεχλιβανίδης Τεχνικός διευθυντής Βάιος Σιντσιρμάς Αρχισυντάκτες Γιάννης Νένες, Δημήτρης Μαστρογιαννίτης Yπεύθυνος Ύλης Τάκης Σκριβάνος Το Εξώφυλλο μας Αυτή την εβδομάδα το σχεδιάζει η Άννα-Μαρία Τσακάλη. Γεννήθηκε στον Πειραιά το 1959 και σπούδασε ζωγραφική στην École Supérieure des Beaux Arts στο Παρίσι με δάσκαλο τον L. Cremonini ( ). Ζει και εργάζεται στην Αθήνα και το Παρίσι. Έχει πραγματοποιήσει ατομικές και έχει συμμετάσχει σε ομαδικές εκθέσεις στην Ελλάδα (Titanium, Αίθουσα Τέχνης Αθηνών, γκαλερί Kalfayan κ.ά.) και στο εξωτερικό (γκαλερί Jean Louis Tapiau, γκαλερί Eonnet-Dupuy, Διεθνές Σαλόνι Σύγχρονης Τέχνης στο Μονακό κ.ά.). Έχει τιμηθεί με το βραβείο ζωγραφικής του A.C.A.M. στο Brecey της Γαλλίας, όπως και με το βραβείο του Ιδρύματος Colas στο Παρίσι. Με την γκαλερί Kalfayan συμμετείχε το στο Art Dubai, όπως και το 2009 στην Art Αθήνα. DO IT! Κάθε εβδομάδα ένας καλλιτέχνης αναλαμβάνει να σχεδιάσει το εξώφυλλο της A.V. Στο τέλος της χρονιάς όλα τα εικαστικά εξώφυλλα θα συγκεντρωθούν για να εκτεθούν στο Μουσείο Μπενάκη, όπου και θα είστε όλοι καλεσμένοι. Συντακτική ομάδα: Ν. Αργυροπούλου, K.Ρήγος, Δ. Φύσσας, Σ. Στασινός, Λ. Λαζόπουλος, Π. Δούκας, Γ. Κυρίτσης, Ά. Τσέκερης,M. Mηλάτος, Π. Μένεγος, Δ. Αναγνώστου, Α. Μποζώνη, Γ. Τζιρτζιλάκης, Σ. Tσιτσόπουλος, Γ. Πανόπουλος, M. Kοντοβά, N. Γεωργελέ, Γ. Βαλλιανάτος, Σ. Tριανταφύλλου, Δ. Τριανταφύλλου, Λ. Καλοβυρνάς, Γ. Kωνσταντινίδης, N. Γεωργιάδης, Γ. Δημητρακόπουλος, Ευτ. Παλλήκαρης, B. Γρυπάρης, Μ. Τσιντσίνης, Μ. Ζουμπουλάκη, Γ. Ιωάννου, Γ. Κρασσακόπουλος, M. Λιοναράκη, Ζ. Σφυρή, Σ. Κραουνάκης, M. Λεάνης, N. Zαχαριάδης, Π. Μανδραβέλης, Σ. Ο. Κυπριωτάκη, Μ. Πιτένης, Γ. Παυριανός, Θ. Μήνας, Κ. Παναγοπούλου, Λ. Χουρμούζη, Στ. Χαραμή, Τζ. Διαμαντοπούλου, A. Αλ Σάλεχ, Ι. Μπλάτσου, Κ. Γιαννακίδης Γραμματεία Σύνταξης: Γεωργία Σκαμάγκα Aτελιέ: Mορφούλα Bογιατζόγλου, Αντιγόνη Γραμμενή, Sotos Anagnos Διόρθωση κειμένων: Δήμητρα Γκρους, Δήμητρα Αρβανιτάκη Εικονογραφήσεις: Νεκτάριος Σταματόπουλος, Smart Φωτό: In Time, Ideal Images, Αλ. Βλάχος (Action Images) Κ. Αμοιρίδης, Στ. Ανδριώτης, Α. Κούρκουλος, C. Makkos, Στ. Καλησπέρης, Mάρω Kουρή, Damien Argi, Α. Φιλιππίδης, Θ. Σταμάτης, Π. Βουμβάκης, Τ. Βρεττός, Β. Georgousis, Στ. Ρόκκος Διαχείριση Web: Αχιλλέας Πεκλάρης A.V. Web Crew: Βερένα Κέκελου, Άρτεμις Φύσσα, Γιάννα Σαββούρα Διευθυντής Εμπορ. Ανάπτυξης: Νίκος Τσουανάτος Yπεύθυνη Διαφημ. Τμήματος: Ρουμπίνη Καλλίτση-Pavarotti Yπεύθυνες Διαφήμισης: Bερονίκη Xαριτάτου- Γκονζάλες, Μαρία Βενιού Direct Market Manager: Βασίλης Ζαρκαδούλας Υπεύθυνος Τμήματος: Mιχάλης Kούβελας Direct Market: Γιώργος Απέργης, Ιωάννα Μπούσγου, Νίκος Δαμδημόπουλος, Δημήτρης Καλαμάρης, Νώντας Νταμπάνης Συντονισμός Διαφήμισης: Δήμητρα Xιώτη Υποδοχή Διαφημιστικής Αγοράς: Μαρία Αυγερινού Υποδοχή Direct Market: Νίκη Παπαδοπούλου Project Manager: Mάρω Ζήνα Διεύθυνση Λογιστηρίου: Έφη Μούρτζη Λογιστήριο: Σωτηρία Ψυχογυιού, Ασπασία Χοβαρδά, Έλενα Βενεκά Διαχωρισμοί - Eκτύπωση: «H Kαθημερινή AE» Athens Voice S.A. Xαρ. Tρικούπη 22, Aθήνα Σύνταξη: , , fax: Διαφημιστικό: , fax: Aγγελίες: / Λογιστήριο: Aν δεν βρίσκετε την A.V. στα σημεία διανομής, μπορείτε να επικοινωνήσετε στα τηλέφωνα: , Κυκλοφορεί Κωδικός εντύπου: 7021 ISSN Εβδομαδιαία εφημερίδα, διανέμεται δωρεάν. Aπαγορεύεται η αναδημοσίευση, η αναπαραγωγή, ολική ή μερική, η διασκευή ή απόδοση του περιεχομένου της έκδοσης με οποιονδήποτε τρόπο, μηχανικό, ηλεκτρονικό ή άλλο, χωρίς προηγούμενη γραπτή έγκριση του εκδότη. 8 A.V. 27 ΜΑΪΟΥ - 2 ΙΟΥΝΙΟΥ 2010\n9 27 ΜΑΪΟΥ - 2 ΙΟΥΝΙΟΥ 2010 A.V. 9\n10 Ζωντανόςστηνπόλη Tης Mανίνας Ζουμπουλάκη Έτσι λέγεται και εναλλακτικό συγκρότημα περίπου-ροκ, περίπου-όχι-ροκ ο τραγουδιστής του γκρουπ, ο ιδιόρρυθμος και λίγο σπάστικους David Thomas αποκάλεσε κάποτε τους Pere Ubu avant- garage κι αν καταφέρετε να δείτε ένα ολόκληρο σόου του να γίνω κασέρι επιπέδου Webber και beyond. Όχι πως έχω τίποτα εναντίον της μουσικής Avant-garage ή των Pere Ubu, αν εξαιρέσουμε το ότι τα είχα κάποτε με κάποιον που με έβαζε να βλέπω ατελείωτες κασέτες από τα ανυπόφορα live τους, με αποτέλεσμα να ακούω σήμερα Pere Ubu και να βγάζω αφρούς. Ένα ποτο. Ή και πέντε Καταλήξαμε στο συμπέρασμα ότι αν πίνεις ένα βράδυ, μετά πρέπει να μην πίνεις δύο-τρία βράδια στη σειρά για να έρχεσαι στα ίσα σου. Είναι ένα συμπέρασμα σκληρό, βγαλμένο μες απ τη ζωή (ίιιου) και δυστυχώς σωστό όπως όλα τα μαμαδέξ τσιτάτα. Το λένε και οι γιατροί, τα ιατρικά sites που σε βγάζουν νεκρό όταν ψάχνεις τι σημαίνει παρανυχίδα, τα chat rooms που το χουνε πάρει απόφαση ότι δεν θα πηδήξουν, οι συγγενείς, όλοι οι μεγαλύτεροί σου που ίσως κι αυτοί να συνειδητοποιούν σιγά-σιγά ότι δεν πρόκειται να πηδήξουν. Γιατί όταν πρόκειται να πηδήξει κανείς, σκασίλα του πόσο κακό κάνει το αλκοόλ στον άνθρωπο. Δεν λες ποτέ «ήπια χθες, ρε γαμώτη, και σήμερα είμαι στο τσακ να στριμώξω άτομο αρεσκείας μου, αλλά δεν θα πιω, θα τη βγάλω με λεμονίτα για να ξεκουραστεί το συκώτι μου». Το συκώτι σου, όταν καταλαβαίνει ότι πρόκειται να τσεκουρώσει γειτονικό συκώτι, στέκεται στο ύψος του εσωτερικού σου κόσμου: γίνεται ντέφι. Ξέρει ότι έρχονται μέρες ξεκούρασης αργά ή γρήγορα. Υποψιάζεται ότι θα πιει πολύ πράσινο τσάι/ή/και φασκόμηλο από δω και πέρα. Έχει μια αόριστη εικόνα ενός συκωτιού με ρόμπα, σε πολυθρόνα gipsy με τα πόδια στα κάγκελα μπαλκονακίου, είκοσι ή σαράντα χρόνια από τώρα. Θα κάνει αυστηρή δίαιτα και αποχή από αλκοόλ τότε, όταν θα βρίσκεται στο παραπέντε, όπως όλα τα συκώτια του κόσμου. Αρνείται να μπει στη διαδικασία όσο είναι ακόμα τραγανό. Και έχει τους λόγους του Διάβασα μια συνέντευξη του Andrew Lloyd Webber σε εγγλέζικο περιοδικό: οι εστέτ Εγγλέζοι τον ψιλο-περιφρονούν, τον αντιμετωπίζουν όπως η δική μας υψηλή κουλτούρα έ- βλεπε κάποτε την Αλίκη Βουγιουκλάκη σαν καλλιτέχνη που έχει απήχηση στις μάζες αλλά είναι λιγουλάκι cheesy. Με συγκατάβαση δηλαδή ο δημοσιογράφος περιγράφει το παρδαλό του πουκάμισο, το τουπέ του κ.λπ. Επειδή δεν τα ήξερα όλα αυτά καθώς μεγάλωνα, έκοβα φλέβες με το Jesus Christ Superstar, το Phantom of the Opera και το Evita. Που θεωρούνται οι πιο τυροκομικές δουλειές του (και τις ξέρω απέξω κουπλέ-κουπλέ μέχρι σήμερα). Το Phantom μόνο στο Μπρόντγουεϊ έχει συμπληρώσει παραστάσεις με κέρδη πάνω από 5 δις δολάρια. Η Evita ανεβαίνει στο Θέατρο Badminton και οι 8 άνθρωποι στην Αθήνα που δεν την έχουν ακούσει (την όπερα λέμε) θα πάνε τρέχοντας μαζί με τους που την έχουν κάνει γαργάρα. Στο μεταξύ ο Andrew έ- γινε ακόμα πιο μαζικός, μια και στήνει διάφορα reality στις ξένες τηλεοράσεις άρα αποκλείεται να γράψει κάτι της προκοπής από δω και πέρα κι ερχόμαστε στο θεματάκι Pere Ubu : έτσι λέγεται ένα πολύ νόστιμο εστιατόριο στη Γλυφάδα στο οποίο με κάλεσε φίλη Γλυφαδιώτισσα. nice jewish girls gone bad Το ότι πήγα στο όμορφο εστιατόριο με το όνομα Pere Ubu και πέρασα τέλεια και ξήλωσα μια γωνιά απ το συκώτι μου δεν έχει σχέση με τον Andrew Lloyd Webber ούτε και με τους Pere Ubu, δόξα σοι ο κύριος. Το φαγητό ήταν τέλειο, ο σεφ αλλάζει μενού όποτε του καπνίσει και δεν ξέρω αν θα έχει τις ίδιες σαλάτες και τα τσιμπιτουάρ που πήραμε εμείς αλλά σας εύχομαι (ολόψυχα) να κρατήσει τη λεμονόπιτα. Το κρασί που ήπιαμε ήταν αριστούργημα (30-50 ευρό το άτομο). Έφαγα προς στιγμήν μια φρίκα, ότι θα παίζει συνέχεια τραγούδια των Pere Ubu (το Pere Ubu) αλλά καμία σχέση, μετά το πρώτο μπουκάλι πρόσεξα με ανακούφιση κάτι ατμοσφαιρικό και soul/ southern comfort, κάτι καθόλου avant-garage. Avant-garage δεν θέλεις δηλαδή όταν τρως, δεν την θέλει ο θεός. Πιθανώς να τη θέλεις όταν πρόκειται να πηδήξεις, αλλά αμφιβάλλω ε- κτός κι αν είσαι 18-19, που πηδάς και με αντάρτικο, ή αντάρκτικο. Εκείνος ο πεπαλαιωμένος γκόμενος, ο κολλημένος με τους Pere Ubu, κάγχαζε ειρωνικά με τον Webber όπως οι εστέτ Άγγλοι δημοσιογράφοι οι άλλοι, οι πλέμπες και παπαράτσι, πετάνε τη σκούφια τους. Η αλήθεια είναι ότι o Webber έγραψε κάποτε ένα θεόσαχλο τραγούδι που λεγόταν Tetris για κάποια Eurovision, και οι Pere Ubu έχουν κάνει μία ωραία συνεργασία με την Debbie Harry (βαριέμαι να την ψάχνω στο Google, ψάχτε την εσείς και θα δείτε ότι μετράει). Ο συλλογισμός οδηγεί στο συμπέρασμα ότι κανένας δεν είναι εντελώς για μπάτσες ή εντελώς για τεμενάδες. Μπρρρ. Ανατριχιάζω συνειδητοποιώντας ότι υπάρχει χώρος για νερόβραστα συμπεράσματα ακόμα και μετά το αρχικό, ότι πρέπει να πίνεις και να μη σε πίνει. Το οποίο ήμουν σίγουρη πως είναι το ζενίθ του «σώωωωπα!» και του «τι μου λες τώρα;», αλλά ορίστε που υπάρχουν και χειρότερα A Evita, Θέατρο Badminton, 11-30/5, Pere Ubu, Κύπρου 74, Γλυφάδα, A.V. 27 ΜΑΪΟΥ - 2 ΙΟΥΝΙΟΥ 2010\n11 27 ΜΑΪΟΥ - 2 ΙΟΥΝΙΟΥ 2010 A.V. 11\n12 Αthens Voices Λόγια που ακούστηκαν δημοσίως στην Αθήνα την περασμένη εβδομάδα Μαδρίτη. Συνέντευξη μετά τον Τελικό του Τσάμπιονς Λιγκ. Ανταποκριτής μεταφράζει απάντηση Βραζιλιάνου παίκτη: «Μας είπε: Πιστεύω στο Θεό. Είμαι θρήσκος. Μια πόρτα έκλεισε, μια πόρτα άνοιξε». Παρουσιαστής από στούντιο: «Αυτό είναι και το ποδόσφαιρο». (Σαββατόβραδο με την ΕΡΤ) «Ρε, δεν υπάρχει σάλιο. Δύο πανηγύρια έχουν ματαιωθεί, το αντιλαμβάνεσαι; Το μόνο επάγγελμα που αποδίδει είναι σεκιούριτι, αλλά ποιος τρώει σφαίρες στις μέρες μας;» (SMS από Τρίπολη) Volaaare! (Ιταλός γεροντο-χαρλεάς φωτογραφίζεται «πετώντας» ανεβασμένος σε πεζούλι στον Λυκαβηττό. Αγίου Πνεύματος, δειλινό). «Ρε μαλάκα, τι στο διάολο είναι η πράσινη ανάπτυξη; Έχεις καταλάβει;» (Δύο αστυνομικοί της ομάδας Δίας διαβάζοντας εφημερίδα. Συγκέντρωση Πέμπτης 20/5, Σύνταγμα.) Ζευγάρι βιβλιόφιλων: «Καλά, μόνο αυτό το Γάμμα είναι η έκθεση;» Κοπέλα σε stand εκδοτικού οίκου: «Κρίση, κρίση». (Εγκαίνια Έκθεσης Βιβλίου, Ζάππειο) «Τουζουμίτ! Τουζουμίτ, ρε!» (Πανελλήνιο Πρωτάθλημα Μότοκρος, Χαλκίδα, Κυριακή μεσημέρι. Λαρισαίος θεατής εμψυχώνει [Λαρισαίο] αγωνιζόμενο, να ξεζουμίσει τη μηχανή του.) «Ευχαριστώ μαμά, με έχεις πάρει ήδη μία φορά». (Κοπέλα στο κινητό της, Αγίου Κωνσταντίνου & Ελένης ανήμερα. Εξάρχεια.) «Ωραίο γέλαμα!» (Μικρή ετών 4, στη μαμά της, ακούγοντας έναν περαστικό κύριο να γελάει. Πέμπτη απόγευμα, Χαλάνδρι.) - ΓΙΑΝΝΗΣ ΝΕΝΕΣ 12 A.V. 27 MAΪΟΥ - 2 ΙΟΥΝΙΟΥ 2010 Αν δεν το θέλεις πια, Ίδρυμα Αστέγων Δήμου Αθηναίων Ρούχα (παιδικά/γυναικεία/ανδρικά), σεντόνια, παπλώματα που δεν χρειάζεστε πια. Πειραιώς 35, , , «Τα παιδιά του Δρόμου» Από ρούχα, παιχνίδια, μικροέπιπλα, καρότσια κ.λπ., σε καλή κατάσταση, για παιδιά, ακόμη και βρέφη. Αρίστωνος 6-8 & γωνία Κωνσταντινουπόλεως 165, Μεταξουργείο, MKO Praksis Φάρμακα για την κάλυψη αναγκών των πολυ-ιατρείων για μετανάστες, άστεγους κ.λπ. Οποιοσδήποτε (ιδιώτης, φαρμακοποιός ή εταιρεία) μπορεί να δωρίσει φάρμακα, ακόμα κι αν έχουν χρησιμοποιηθεί, αρκεί οι ημερομηνίες λήξης να έχουν ένα χρονικό ορίζοντα πέραν του έτους , , praksis.gr Χατζηκυριάκειο Ίδρυμα Παιδικής Προστασίας. Βιβλία για την ενίσχυση της βιβλιοθήκης τους Ομάδα πρώην ναρκομανών PETO Παραλαμβάνουν από το σπίτι οτιδήποτε (έπιπλα, ηλεκτρικές/ηλεκτρονικές συσκευές, ρούχα, παιχνίδια κ.ά) είτε λειτουργεί, είτε όχι και απασχολούν άτομα Info-diet Tης ΣΤΑΥΡΟΥΛΑΣ ΠΑΝΑΓΙΩΤΑΚΗ ΤΟ ΝΕΟ ΣΥΝΘΗΜΑ Αγαπάτε το ΔΝΤ, είναι ο μόνος τρόπος να το τρελάνεις. MONIKA Όλοι την περίμεναν με το δάκτυλο στη σκανδάλη, αλλά ο νέος της δίσκος είναι πολύ καλός. NEΤΗΕRLANDS DANS THEATER Η καλύτερη παράσταση της άνοιξης. Χορός υψηλής αισθητικής. (Στο Μέγαρο) ΓΙΩΡΓΟΣ ΛΑΝΘΙΜΟΣ Ένας τόσο ταλαντούχος και ντροπαλός καλλιτέχνης. ΚΥΡΙΑΚΑΤΙΚΕΣ ΕΦΗΜΕΡΙΔΕΣ Μπράβο. Κατάφεραν πια και ανακαλύπτουν το ανάλογο DVD για το σκάνδαλο της εβδομάδας και το δίνουν δώρο. Ο ΕΦΙΑΛΤΗΣ ΤΩΝ ΕΚΦΩΝΗΤΩΝ Απιτσατπόνγκ Βερεσαθακούλ, ο νικητής του φετινού Φεστιβάλ των Καννών. (Ταϊλανδός σκηνοθέτης) ΕΠΙΚΑΙΡΗ ΑΤΑΚΑ «Έχει πέσει πολύ τσογλάνι στην πιάτσα». (Έλεγε ο Τσαρούχης) ΜΗΝ ΞΕΧΝΑΤΕ Να θυμάστε τα αδέσποτα, δεν κοστίζει τίποτα. μην το πετάξεις! (Δες πού θα το δώσεις ) Ο ΣΙΝΕΜΑΣ ΤΗΣ ΕΒΔΟΜΑΔΑΣ Είδαμε και τον «Πέρση Πρίγκιπα» Τον βρήκαμε πολύ πρόπερσι. ΕΠΕΝΔΥΣΤΕ ΣΤΗΝ ΕΛΛΑΔΑ Χρειάστηκαν υπογραφές για 9 αναπτυξιακά σχέδια. (Έγραψε η «Καθημερινή») ΑΓΑΜΕΣ ΚΟΡΕΣ Καλά με τις άγαμες που τους έκοψαν τη σύνταξη, με τις αγάμητες τι θα γίνει, που είναι και περισσότερες; ΠΑΡΑΛΙΑΚΗ ΓΛΥΦΑΔΑΣ 19 ευρώ το μπιφτέκι; Να το φάτε μόνοι σας. ΣΑΡΑ ΦΕΡΓΚΙΟΥΣΟΝ Αϊ-μωρή κατσιβέλα, που ήθελες και το Μπάκιγχαμ. για επισκευές ή κατασκευές «Ο Πράσινος γάτος» Ένα second hand μαγαζί που δέχεται πράγματα, μόνο μετά από ραντεβού. Παράλληλα, όμως, τροφοδοτεί συνεχώς οργανώσεις που έχουν ανάγκες, με αντικείμενα. Συνεργάζεται επίσης με βιοτεχνία που φτιάχνει στουπιά, και στέλνει κατεστραμμένα ρούχα! Ιπποκράτους 142, «Ο Σκόρος» Εδώ είναι το μόνιμο χαριστικό παζάρι που ήταν στο πατάρι του «Σπόρου». Αντικείμενα, ρούχα, βιβλία, cd, μικροέπιπλα, ό,τι δεν χρησιμοποιούμε πια, το χαρίζουμε και παίρνουμε ό,τι άλλο θέλουμε. Ζ. Πηγής & Ερεσού, skoros.espiv.net, Δευτ.-Πέμ , Παρ , Σάβ Xariseto.gr Γίνετε μέλος στο site, χαρίστε και πάρτε ό,τι θέλετε τζάμπα! Freecycle.org Εγγράφεστε, στέλνετε μήνυμα, σας απαντούν οι ενδιαφερόμενοι, δίνετε ραντεβού, δίνετε-παίρνετε αντικείμενα, τέλος. Groups.yahoo. com/group/athensgreecefreecycle - ΣΑΝΤΡΑ-ΟΝΤΕΤ ΚΥΠΡΙΩΤΑΚΗ ΤΗΛΕΟΠΤΙΚΕΣ ΕΙΔΗΣΕΙΣ Λάνσαραν νέα στήλη, το «Δελτίο σκανδάλων». ΣΤΙΒΕΝ ΦΡΙΑΡΣ Άνοιξε το ωραίο του πλυντήριο και μας έλουσε με τα μπουγαδόνερά του. ΑΚΥΡΩΣΕΙΣ Η Grace Jones ακύρωσε, ο Bono μπήκε με τη μέση του στο νοσοκομείο, έβρεχε όλο το τριήμερο τι ζωή σ αυτό το σπίτι, Χριστέ μου! Aθήνα Επιμέλεια: ΠΑΝΑΓΙΩΤΗΣ ΜΕΝΕΓΟΣ Σκίτσο: ΒΑΣΙΛΗΣ ΓΚΟΓΚΤΖΙΛΑΣ ΚΩΣΤΗΣ ΜΑΡΑΒΕΓΙΑΣ Μουσικός Πότε ήρθες στην Αθήνα; Το πρώτο σου διαμέρισμα; Το 2002, μετά από διετή καριέρα οπλουργού στα ελληνικά στρατά. 55 τ.μ., Ζωγράφου, από κάτω μένει η Βόνα από την Πολωνία και από πάνω η κυρία Ουρανία από Καρδίτσα. Η πρώτη σου δουλειά...; Δεν έχω δουλέψει ποτέ. Πάντα ήθελα να γίνω πολιτικός. Σε ποιες πόλεις του εξωτερικού έχεις ζήσει; Σύκριση με Αθήνα; Μεγάλωσα σε μια επαρχιακή πόλη της Ελλάδας (Αγρίνιο), έζησα σε μια ε- παρχιακή πόλη της Ιταλίας (Μπάρι) και κατέληξα σε μια επαρχιακή πρωτεύουσα της Ευρώπης. Είσαι δήμαρχος για μια μέρα. Ποιο είναι το πρώτο πράγμα που κάνεις; Ανοιχτό πάρτι στο δημαρχείο. Το μέρος που προτείνεις για φτηνό φαγητό. «Θεραπευτήριο» στα Πετράλωνα. Δαγκωτό. Το πιο όμορφο τραγούδι που έχει γραφτεί ποτέ για την Αθήνα. «Όμορφη πόλη». Δεν ξέρω αν είναι για την Αθήνα, αλλά είναι ωραίο τραγούδι. Το πιο περίεργο μέρος στην πόλη που θα ήθελες να παίξεις live. Στο νέο Μουσείο της Α- κρόπολης. Στο εστιατόριο. Το πιο «τσιγγάνικο» στιγμιότυπο που βλέπεις στην Αθήνα. Εννοείται, οι λατινοτσιγγανο-κομπανίες στην Μπενάκη. Είναι πιο πολλές από το ρεπερτόριό τους. Μi son inammorato di Marina και «Σ αγαπώ». Ο μεγαλύτερος αθηναϊκός κίνδυνος. Οι οδηγοί. Οι Maraveyas Ilegal εμφανίζονται στις 5/6 στη «Βαβυλωνία» του Μύλου στη Θεσσαλονίκη και στις 7/6 στο Θέατρο Βράχων στην Αθήνα ID\n13 CityLover Του Δημήτρη Φύσσα Μπες κι εσύ! voice.gr Ανανεωμένο και πλήρως ενημερωμένο Οι τζακαράντες Η Αθήνα έχει γεμίζει ανθισμένα δέντρα με α- πίθανα άνθη, αυτό τον καιρό. Στο Πεδίο του Άρεως, στο Άσυλο Ανιάτων, στην Αγ. Παρασκευή, στη Γλυφάδα, στη βίλα Λιβιεράτου (Πατησίων & Ηπείρου), στην οδό Αθηνάς (ιδίως στην οδό Αθηνάς: μπράβο στον Δήμο μας, όποτε κάνει κάτι καλό) κ.λπ. βλέπεις φουντωμένες τις υπέροχες τζακαράντες (που εγώ τουλάχιστον τις έμαθα από το σχετικό στίχο του Σεφέρη, αλλά άργησα να καταλάβω ποιο δέντρο ήταν). Η φωτογραφία αυτής της τζακαράντας, που αναπτύσσεται ανάμεσα σε αψίδες, είναι από την πόλη Κερέρο του Μεξικού. Γιατί το λένε Κολωνάκι Οι σκέτες κολώνες, εννοώ που δεν στηρίζανε τίποτα, ήταν ένα έθιμο ζωντανό στον ελληνικό χώρο (και όχι μόνο) μέχρι πριν από καμιά διακοσαριά χρόνια. Όποτε έπεφτε κάποιο κακό σε μια περιοχή (θανατικό, ανομβρία, σιτοδεία, ακρίδα) και παρατεινόταν, θεωρούνταν αποτέλεσμα κατάρας και δαιμονίου. Αν η κατάρα δεν λυνόταν με τις συνήθεις μεθόδους (λιτανείες ή άλλα ξόρκια) και το δαιμόνιο επέμενε, τότε έβαζαν μπρος τα μεγάλα μέσα: έβρισκαν ένα ζώο (πχ. τον «αποδιοπομπαίο τράγο»), το στόλιζαν, του «μετέφεραν» (με ξόρκια, λιτανείες κ.λπ. των παπάδων) την κατάρα-δαιμόνιο και το θυσίαζαν. Το έθαβαν βαθιά κι από πάνω του έστηναν μια εξορκιστική κολώνα. Έτσι πολεμούσαν π.χ. τις επιδημίες! Τρεις τέτοιες κολώνες βρέθηκαν στην Αθήνα. Η πρώτη ή- ταν στο δρόμο του Πειραιά ψηλά, προς την Αθήνα, και καταστράφηκε κατά τη διάνοιξη της οδού Πειραιώς. Η δεύτερη ήταν στη Δεξαμενή: μεταφέρθηκε λίγο χαμηλότερα, στη σημερινή πλατεία Κολωνακίου. Ονομάτισε ολόκληρη την περιοχή. Σώζεται. Η τρίτη, σωζόμενη επίσης, βρίσκεται στην οδό Μισαραλιώτου, ανάμεσα Κουκάκι, Μακρυγιάν νη και Φιλοπάππου, στο δρόμο. Για τη δεύτερη, αυτήν που μας ενδιαφέρει, υπάρχει κι ένας θρύλος: ότι δεν είναι εξορκιστικό κολωνάκι, αλλά ότι εκεί έπεσε το βέλος που εκτόξευσε ο Μωάμεθ από την Ακρόπολη, ό- ταν είχε έρθει στην Αθήνα (1458). Αλλά βέλος από την Ακρόπολη καλά καλά δεν έφτανε ούτε το σημείο όπου είναι το τρίτο κολωνάκι. Τζατζικοκίνηση Ένα λαϊκό σουβλατζίδικο στους Ελληνορώσους, μικρό, διόλου δήθεν και βαζελόστεκο (μέχρι και η φωτεινή επιγραφή είναι πράσινη και τριφυλλοφόρα). Φτηνά και καλά είδη, στους τοίχους συνθέσεις του Παναθηναϊκού από διάφορες εποχές και αθλητικές εφημερίδες με ευνοϊκούς τίτλους (εννοείται, οι ήττες αποκρύπτονται επιμελώς), οικογενειακό κλίμα. Πολύ καλαμπούρι (γιατί αρκετοί πελάτες δεν είναι βάζελοι), καλοπροαίρετα πειράγματα και πακέτα για το σπίτι. «Τζατζικοκίνηση», Πηνελόπης Δέλτα 8, πλατεία Κρημνίτσης ή Γκίκα, , Ελληνορώσων. Προς αναγνώστριες - αναγνώστρες κ. Σπύρο Αρβανίτη (Γλυφάδα): ευχαριστώ για την πληροφορία σχετικά με το κτίριο ΝΑΤ/Δήμου Αθηναίων/ κ. Νεφέλη Λιούπα (Αθήνα): είδατε το μπλογκ μας/ κ. Αργύρη Χατζημαλλή (Μεταξουργείο): ευχαριστώ για τα καλά σας λόγια και περιμένω τις φωτογραφίες/ κ. Απόστολε Καρβέλη, σας ευχαριστώ για την ενθάρρυνση/ κ. Ι. Φέτση, ευχαριστώ για τις γελοιογραφίες. Θ αξιοποιηθούν εν καιρώ. Διόρθωση ημαρτημένων Η κ. Μαίρη Παπακωνσταντίνου, που έκανε την έρευνα στο ντοκιμαντέρ της κ. Σαμπατάκου για το 60ό Λύκειο Κυψέλης (δες προηγούμενο φύλλο) είναι καθηγήτρια αγγλικής και όχι γαλλικής γλώσσας. Mea culpa. 27 ΜΑΪΟΥ - 2 ΙΟΥΝΙΟΥ 2010 A.V. 13


Δήμος Πειραιά:Στις 5 Οκτωβρίου τα αποκαλυπτήρια του αγάλματος της Ηρωίδας Μανιάτισσας\nΤην μανιάτικη παράδοση και ιστορία του πατριωτισµού, της αρετής και της αυτοθυσίας, τιμούν ο Δήμος Πειραιά και η Ένωση Απανταχού Μανιατών «Η ΜΑΝΗ», με την εκδήλωση για τα αποκαλυπτήρια του αγάλματος της Ηρωίδας Μανιάτισσας.\nΗ εκδήλωση θα πραγματοποιηθεί την Τρίτη 5 Οκτωβρίου στις 20:00, στο Πάρκο Δηλαβέρη (Θηβών και Δηλαβέρη).\nΗ δρεπανηφόρος Μανιάτισσα, συμβολίζει τον γενναίο αγώνα που έδωσαν οι Μανιάτισσες με μοναδικό τους όπλο το δρεπάνι, αποκρούοντας και ταπεινώνοντας τα στρατεύματα του Ιμπραήμ στο ακρογιάλι του Διρού(22 – 25 Ιουνίου 1826).\n19:30 Άφιξη καλεσµένων\n• Επιµνηµόσυνη ∆έηση από τον Σεβασµιώτατο Μητροπολίτη Πειραιώς κ. Σεραφείµ\n• Ιστορική αναφορά από τον τέως Πρόεδρο της Ένωσης Απανταχού Μανιατών κ. Σταύρο Βοϊδονικόλα για την προσφορά της Ηρωίδας Μανιάτισσας του αγώνα του 1821\n• Τελετή Αποκαλυπτηρίων Αγάλµατος\n• Χαιρετισµός ∆ηµάρχου Πειραιά κ. Ιωάννη Μώραλη\n• Χαιρετισµός ∆ωρητή κ. Ευάγγελου Μαρινάκη\n• Απονοµή αναµνηστικών\n• Χαιρετισµός από τον γλύπτη του έργου κ. Πέτρο Γεωργαρίου\n• Απόδοση ∆ηµώδους Άσµατος από την κα Βασιλική Καρακώστα\n• Εθνικός Ύµνος\n• Λήξη Τελετής\nΣημειώνεται ότι στην εκδήλωση η χρήση μάσκας είναι υποχρεωτική.\nTags: ΒΑΓΓΕΛΗΣ ΜΑΡΙΝΑΚΗΣ, ΔΗΜΟΣ ΠΕΙΡΑΙΑ\nΠροηγούμενο Oι στίχοι του Κάλβου για την Ελευθερία «ζωντάνεψαν» στο 18ο Λύκειο Αθηνών – Πρωτοποριακό πρόγραμμα του δήμου Αθηναίων στα σχολεία\nΕπόμενο Μύκονος: Έργα ύψους έξι εκατ. για υποδομές και διαχείριση αστικών λυμάτων από το «Αντώνης Τρίτσης»


Τι θα συμβεί στο σώμα σου αν τρως καθημερινά γιαούρτι; (video) | Pink.gr Wellness\nΤι θα συμβεί στο σώμα σου αν τρως καθημερινά γιαούρτι;\nΟ απόλυτος σύμμαχος στο αδυνάτισμα\nΕίναι γνωστό ότι το γιαούρτι είναι μια πολύ θρεπτική τροφή που ενισχύει τον οργανισμό σε πολλά επίπεδα και συμβάλλει στην βελτίωση της υγείας του. Μπορεί να καταναλωθεί σαν πρωινό με δημητριακά, φρούτα, μέλι, καρπούς και ότι άλλο αρέσει στον καθένα, μπορεί να αποτελέσει ένα εξαιρετικό και ελαφρύ βραδινό, να γίνει βάση για smoothies, dip για φαγητά και να βρει ένα σωρό ακόμα άλλες χρήσεις στην μαγειρική.\nΤι μπορεί να συμβεί όμως σε έναν οργανισμό που τρώει καθημερινά γιαούρτι;\nΠρώτα από όλα, πρέπει να μάθεις ότι το γιαούρτι βοηθά πολύ στην απώλεια βάρους, αφού τα βακτήρια που περιέχει βελτιώνουν την διαδικασία της πέψης και συνεπώς τους ρυθμούς του μεταβολισμού. Επομένως ο οργανισμός κάνει περισσότερες καύσεις και άρα τα κιλά φεύγουν πιο γρήγορα.\nΠαρακάτω, μπορείς να παρακολουθήσεις το βίντεο που σου δείχνει τους 8 κορυφαίους λόγους για τους οποίους αξίζει να εντάξεις την κατανάλωση γιαουρτιού στην καθημερινότητα σου.\nTAGS γιαούρτι μεταβολισμός


Ασφάλειες κατοικίας|Ασφάλειες πυρός| Ασφάλιση σπιτιού από φωτιά- σεισμό - Ασφάλειες Σαντορίνης Κυκλάδων\nΠολλοί είναι οι κίνδυνοι που απειλούν την κατοικία μας. Η πυρκαγιά, η κλοπή, ο σεισμός είναι μερικοί από αυτούς.\nΓνωρίζουμε την αναγκαιότητα και την αξία της κατοικίας στη ζωή μας, το πόσο σημαντική και πολύτιμη είναι για τον καθένα μας. Δεν πρέπει να την αφήνουμε εκτεθειμένη σε κινδύνους, να αδιαφορούμε για την προστασία της. Η πρόληψη με την ασφάλιση κατοικίας, με μια ασφάλεια πυρός, εξασφαλίζει για πάντα αυτό που με κόπο χτίσαμε.\nΜε ένα συμβόλαιο ασφάλειας πυρός θα είστε ήσυχοι για ό,τι κι αν συμβεί.\nΕνδεικτικά αναφέρονται μερικές από τις ασφαλιστικές καλύψεις πυρός κατοικίας, όπως:\nΖημιές Λέβητα από Έκρηξη\nΖημιές Θερμοσίφωνα από έκρηξη\nΠτώση αεροσκαφών κ.α.\nΤο ασφαλιστικό πρακτορείο Ασφάλειες Σαντορίνης σας παρέχει αξιόπιστα ασφαλιστικά προγράμματα κατοικίας, κύριας ή εξοχικής, σε ιδιαίτερα προσιτές τιμές ασφάλισης.\nΑσφαλίστε τώρα το σπίτι σας με ένα τηλέφωνημα\nΌπου κι αν βρίσκεστε, σε κάποιο νησί των Κυκλάδων, στην Αθήνα ή στην ηπειρωτική Ελλάδα, επικοινωνήστε μαζί μας, για να επιλέξουμε ένα από τα οικονομικά ασφαλιστικά προγράμματα που θα προστατεύουν το σπίτι σας.


Όλα τα βλέμματα στο τσιφτετέλι της Μαρίας Βοσκοπούλου! Περήφανος μπαμπάς ο Τόλης στην πρεμιέρα του (video) | newsbreak.gr\nΤετάρτη, 1/4 10:57\nΟ αειθαλής Τόλης Βοσκόπουλος, επέστρεψε δυναμικά στον κόσμο της νυχτερινής διασκέδασης με όλες τις τεράστιες επιτυχίες του που λάτρεψε και αποθεώνει το ελληνικό κοινό μέχρι και σήμερα.\nΟι εμφανίσεις του μοναδικού Έλληνα τραγουδιστή στο Baraonda Music Hall ενθουσίασαν τους φαν του οι οποίοι και γέμισαν το νυκτερινό μαγαζί στην πρεμιέρα του. Από το πλευρό του μεγάλου καλλιτέχνη, δεν μπορούσαν να λείπουν οι γυναίκες της ζωής του, η γοητευτική σύζυγός του Άντζελα Γκερέκου αλλά και η μονάκριβη κόρη του, Μαρία Βοσκοπούλου.\nΗ 19χρονη Μαρία που κληρονόμησε τα γονίδια της τέχνης από τους γονείς της, προετοιμάζεται κάνοντας μαθήματα φωνητικής προκειμένου να ασχοληθεί επαγγελματικά με το μουσικό θέατρο.\nΓια να τιμήσει τον αγαπημένο της πατέρα η Μαρία λικνίστηκε πολλές φορές στους ήχους των τραγουδιών που ερμήνευσε ο Τόλης Βοσκόπουλος και όπως ήταν αναμενόμενο τα φώτα και τα βλέμματα στράφηκαν πάνω της. Έχει λαμπρό άστρο όπως όλα δείχνουν αυτό το κορίτσι και ελπίζουμε πολύ σύντομα να την απολαύσουμε στον χώρο της τέχνης!\nΣτο παρακάτω βιντεοκλιπ θα δείτε την Μαρία να κάνει φιλική συμμετοχή:\nΔείτε επίσης: Η Μαριάνα Πουλμέντη ζήτησε να της φέρουν στο Πασαλιμάνι τον κομπλεξικό Σταύρο Γεωργίου (video)\n1-04-2020 - 10:48πμ\n1-04-2020 - 10:28πμ\n«Hταν μια λάθος κίνηση του μπαμπά μου» ξεκαθάρισε η Ελεωνόρα Ζουγανέλη. Η αγαπημένη τραγουδίστρια τα είπε «Τετ α Τετ» με τον Τάσο Τρύφωνος στο...\nΔανάη Μπάρκα: «Έχω συμπτώματα και θα κάτσω στο σπίτι για 14 μέρες» (video)\n1-04-2020 - 10:14πμ\n«Φύλαγε τα ρούχα σου, να έχεις τα μισά» λέει μια παροιμία και η Δανάη Μπάρκα, βλέποντας ότι έχει συμπτώματα κορωνοϊού, όπως π.χ. δέκατα και...\n1-04-2020 - 10:03πμ\n«Βοηθήστε μας». Το δικό της μήνυμα στέλνει μέσω της εφημερίδας Espresso και του Νίκου Νικόλιζα η Μαίρη Λίντα από το Γηροκομείο Αθηνών. Λίγες ημέρες μετά...\n1-04-2020 - 6:00πμ\nΚΡΙΟΣ: Κάντε καινούργιες γνωριμίες, αλλά να είστε επιφυλακτικοί και να μην τα βλέπετε όλα ιδανικά. Αποβάλετε ό,τι σας πονάει και σας πληγώνει προκειμένου να...\n31-03-2020 - 21:49μμ\nΠρώτη έξοδος για την Χριστίνα Μπόμπα μετά τον κορωνοϊό\n31-03-2020 - 21:28μμ\nΗ Χριστίνα Μπόμπα βγήκε από το σπίτι της μετά από 20 μέρες καραντίνας! Η παρουσιάστρια που πέρασε ελαφριά τον κορωνοϊό αλλά έμεινε σε απομόνωση μαζί...\nΗ Κατερίνα Γκαγκάκη θρηνεί τον χαμό του πατέρα της\n31-03-2020 - 20:15μμ\nΗ Κατερίνα Γκαγκάκη γνωστοποίησε μέσα από τον προσωπικό της λογαριασμό στο Instagram ότι ο πατέρας της έφυγε από την ζωή. Πριν λίγες ημέρες, μιλώντας στην...


Covid-19 και ασφάλεια στα σχολεία – Πως να προστατέψουμε τα παιδιά μας: | Thats Life. Life as it is!\nΜαθητές σε ολόκληρο τον κόσμο επιστρέφουν τις τελευταίες εβδομάδες στα σχολεία τους, ακόμη και εάν ο πλανήτης συνεχίζει να μάχεται τον Covid-19. Αυτό δεν θα πρέπει να μας πτοεί ως γονείς γιατί υπάρχουν πολλοί τρόποι να προστατέψουμε τα παιδιά μας και εμάς τους ίδιους από το ιό.\nΠέρα από τα απαραίτητα μέτρα και τις οδηγίες των εκπαιδευτικών, οφείλουμε και εμείς να ενημερώσουμε καταλλήλως τα παιδιά μας.\nΤο πιο σημαντικό είναι να περάσουμε στα μικρά μας την φιλοσοφία της υγιεινής και μετά θα είμαστε πιο ήσυχοι για την παραμονή τους στο σχολείο. Τα παιδιά μπορεί να είναι μικρά αλλά καταλαβαίνουν πολλά περισσότερα από όσα νομίζουμε.\nCovid-19 και σχολεία: Μερικές συμβουλές για να προστατέψουμε τα παιδιά μας\nΗ προσθήκη στο παιδικό σακίδιο\nΦέτος, εκτός από το κολατσιό και τα παιχνίδια, βάζουμε και αντισηπτικό καθώς και έξτρα μάσκες στο σακίδιο του παιδιού μας. Του επισημαίνουμε πόσο σημαντικό είναι να πλένει τα χεράκια του συχνά και να χρησιμοποιεί το αντισηπτικό.\nΠροσοχή: τα παιδάκια μας έχουν την τάση να παίζουν με τα πράγματά τους. Τους λέμε ότι το αντισηπτικό δεν είναι παιχνίδι να το χρησιμοποιήσουν όλο μονομιάς χωρίς λόγο. Επίσης, είναι σημαντικό να μην το χρησιμοποιούν σε υπερβολικό βαθμό καθώς χαλάει το pH του δέρματος. Όταν γυρίσουν σπίτι, καλό θα είναι να τους βάλουμε λίγη ενυδατική κρέμα στα χέρια ώστε να μην «σκάσουν».\nΓια λίγο καιρό τα παιδιά μας θα πρέπει να κρατούν κάποιες αποστάσεις από τους φίλους τους. Τους βοηθάμε να κατανοήσουν ότι θα μπορούν να συνεχίσουν τα παιχνίδια με τα υπόλοιπα παιδιά αλλά καλό είναι να αποφύγουν να αγγίζουν ο ένας τον άλλον, να έρχονται πολύ κοντά και να αγκαλιάζονται. Να μην ανταλλάσσουν παιχνίδια μεταξύ τους, ο καθένας τα δικά του! Τα παιδιά είναι παρορμητικά και δεν σκέφτονται αμέσως αυτά που για εμάς είναι αυτονόητα.\nΑκόμη και… το να πιάνονται στα χέρια μεταξύ τους για να τσακωθούν, καλύτερα να αποφευχθεί για λίγο καιρό, όσο συνεχίσει να ζει ο ιός ανάμεσά μας! Ή, για παράδειγμα, τους λέμε ότι προτιμάμε να παίξουμε κρυφτό παρά κυνηγητό, που πρέπει να πιάσει ο ένας τον άλλον. Τους δίνουμε παραδείγματα για όλα αυτά ώστε να γίνουμε καλύτερα κατανοητοί.\nΒοηθάμε το παιδί να καταλάβει\nΊσως το πιο σημαντικό μέτρο από όλα είναι να εξηγήσουμε στο παιδί μας ακριβώς τι συμβαίνει. Δεν μιλάμε «μπεμπεκίστικα» όσον αφορά τον κορωνοϊό στο παιδί μας, αντιθέτως του εξηγούμε με απλά λόγια ότι υπάρχει μία αρρώστια και είναι σημαντικό να προσέχουμε όλοι για να μην αρρωστήσουμε.\nΤου εξηγούμε με αγάπη και υπομονή ότι για λίγο καιρό θα πρέπει να τηρεί κάποια μέτρα έτσι ώστε να μην αρρωστήσει κανείς . Δεν τρομοκρατούμε το παιδί μας σε καμία περίπτωση γιατί δεν θέλουμε να δημιουργήσουμε κάποιο ψυχολογικό τραύμα στο ευαίσθητο μυαλό του.\nΣυζητάμε κάθε μέρα με το παιδί μας ώστε να μάθουμε τις συνήθειές του και ελέγχουμε εάν έχει καταλάβει όσα του έχουμε εξηγήσει. Και θα πάνε όλα καλά.\nCOVID ΣΧΟΛΕΙΑCOVID-19TIPS ΑΣΦΑΛΕΙΑΣ ΣΧΟΛΕΙΟΚΟΡΩΝΟΙΟΣ ΣΧΟΛΕΙΟ


Σκέψεις περί πολυτεχνείου.\nΕίναι τουλάχιστον αξιοπερίεργο, για γεγονότα που συνέβησαν μόλις πριν από 40 χρόνια όπως αυτά της εξέγερσης του Πολυτεχνείου, να μην υπάρχει αναλυτική και πλήρης ιστορική έρευνα, έτσι ώστε ο κόσμος να γνωρίζει την αλήθεια. Θά' λεγε κανείς, πως ΣΥΜΦΕΡΕΙ όλες τις πολιτικές δυνάμεις της χώρας, ακόμα και τις πλέον αντικρουόμενες, να υπάρχει ένα πέπλο μυστηρίου και ασάφειας σε πολλές κρίσιμες πτυχές εκείνης της περιόδου.\nΜερικά από αυτά τα αναπάντητα ερωτηματικά, θέτουμε σε αυτή την ανάρτηση:\n1. Γιατί μια απλή διαμαρτυρία των φοιτητών, που ξεκίνησε στις 14 Νοεμβρίου, αφέθηκε από την Χούντα να γιγαντωθεί και δεν ματαιώθηκε εν τη γεννέση της, όπως έγινε σε προηγούμενες αντίστοιχες περιπτώσεις;\n2. Πώς μεταφέρθηκαν όλοι οι φοιτητές και άλλοι εντός του Πολυτεχνείου, όταν ισχυρές αστυνομικές - και αργότερα και στρατιωτικές - δυνάμεις περιφρουρούσαν τον χώρο πέριξ και γενικά το κέντρο της Αθήνας;\n3. Ποιος ο ρόλος του ΚΚΕ στην κινητοποίηση εργατών, κυρίως από τον Πειραιά και τα Δυτικά Προάστεια;\n4. Υποτίμησε την κατάσταση ο Παπαδόπουλος και το Επιτελείο του ή εν γνώσει του την άφησε να εξελιχθεί, έτσι ώστε να φανεί δημοκρατικός στον λαό, ενόψει της"φιλελευθεροποίησης" του καθεστώτος;\n5. Γιατί οι εφημερίδες μπορούσαν να γράφουν ό,τι θέλουν, αφού είχε πλέον αρθεί η λογοκρισία του παρελθόντος;\n6. Ποιος ο ρόλος των Αμερικανών και των Εβραίων;\n7. Ήταν το πρόσωπο - κλειδί ο γαμπρός του Ιωαννίδη, Εβραίος Αλαζράκης;\n8. Η Δαμανάκη που εκφωνούσε μέσα σε απόλυτη ησυχία (!!!) τις ανακοινώσεις του ραδιοφωνικού σταθμού του Πολυτεχνείου, βρισκόταν όντως εκεί μέσα ή γινόταν από κάπου αλλού αναμετάδοση; Και γιατί η ίδια δεν ήταν ανάμεσα στους συλληφθέντες;\n9. Πώς ολόκληρο καθεστώς με τις Μυστικές Υπηρεσίες και τις Τηλεπικοινωνίες στη διάθεσή του, επέτρεψε την εκπομπή σήματος του συγκεκριμένου ραδιοφωνικού σταθμού, ακόμα και 40 λεπτά (!!!) αφότου το τανκ έριξε την πύλη του Πολυτεχνείου;\n10. Υπήρχαν Αμερικανοί κομάντος που περιπολούσαν στους δρόμους της Αθήνας εκείνες τις μέρες;\n11. Γιατί απλά δεν "κατέβαζε τους διακόπτες" η Χούντα στο Πολυτεχνείο, προκειμένου να πιέσει τους εξεγερμένους; Και γιατί επέτρεπε τη διανομή τροφίμων, φαρμάκων κλπ σε αυτούς από τον κόσμο;\n12. Υπήρχαν νεκροί μέσα στο Πολυτεχνείο; Κι αν ναι, γιατί δεν μάθαμε τίποτα για εκείνους;\n13. Τι "γνώριζαν" οι Αμερικανοί στη βάση της Νέας Μάκρης μέρες πριν γίνει η εξέγερση;\n14. Γνώριζαν για τα επικείμενα γεγονότα οι έκπτωτοι πολιτικοί (Καραμανλής, Κανελλόπουλος, Παπανδρέου, Μαύρος κλπ);\n15. Γιατί η νέα Χούντα Ιωαννίδη δεν διεξήγαγε ανακρίσεις για τα όσα συνέβησαν, αλλά φρόντισε να "θάψει" τους σχετικούς φακέλους; Και γιατί η Μεταπολίτευση δεν τους αναζήτησε;\nΣυνεχίζουμε την παράθεση αποκαλυπτικών άρθρων για την περίοδο που κατέληξε στα γεγονότα του Πολυτεχνείου, με την ελπίδα πως θα διαφωτιστούν ορισμένες άγνωστες πτυχές τους: Άλλωστε αυτός είναι ο στόχος μας, να προσφέρουμε "τροφή για σκέψη" στους αναγνώστες και όχι να τους φανατίζουμε με (κομματικά) συνθήματα, αποκρύπτοντάς τους την αλήθεια ή γράφοντας την μισή (ακόμα χειρότερα!).\nΑυτόν τον σκοπό έχει και αυτή η ανάρτηση, όσο κι αν ενοχλούνται κάποιοι. Συνιστούμε σε όλους να διαβάσουν και τις άλλες 3 παρόμοιες που ακολουθούν, για να έχουν μια πλήρη εικόνα για το τι πραγματικά συνέβη τότε:\nΟ ρόλος του Σιωνισμού στην επιβολή του Ιωαννίδη το 1973 με τα γεγονότα του Πολυτεχνείου - Η σχέση με τον Πόλεμο του ΓιόμΚιπούρ τον Οκτ. του 1973 και τη Διχοτόμηση της Κύπρου το καλοκαίρι του 1974\nΣτίς 6 Οκτωβρίου του 1973 στο Ισραήλ γιόρταζαν το ΓιόμΚιπούρ, μία εβραική γιορτή. Αυτή τη μέρα διάλεξαν ο Αιγύπτιος ΑνουάρΣαντάτ και ο Σύριος Άσσαντ για να τους επιτεθούν. Το Ισραήλ δεν περίμενε αυτή την επίθεση παρ’ όλο που είχε πληροφορίες γιά αυτήν. Οι εχθροπραξίες κράτησαν περίπου ένα μήνα γιά να καταλήξουν σε ειρηνευτική συμφωνία στις 19 Νοεμβρίου του 1973. Στό διάστημα αυτό οι Αιγύπτιοι κατόρθωσαν να πάρουν πίσω τη χερσόνησσο του Σινά που είχαν χάσει το 1967, στον πόλεμο των έξη ημερών. Ένας από τους παράγοντες της ήττας των Ισραηλινών ήταν η άρνηση του Έλληνα δικτάτορα Γ. Παπαδόπουλου να χρησιμοποιηθούν οι βάσεις της Ελλάδος γιά τον ανεφοδιασμό και τις επιχειρήσεις του Ισραήλ. Οι Ισραηλινοί πήραν την απόφαση πως ο Παπαδόπουλος πρέπει να ανατραπεί. Ένας δεύτερος λόγος που οι Ισραηλινοί ήθελαν την ανατροπή του Παπαδόπουλου ήταν πως είχε αρνηθεί να εκτελέσει την εντολή που του έδωσαν να οργανώσει πραξικόπημα στην Κύπρο κατά του Μακαρίου. Σύμφωνα με το καθεστώς που επικρατούσε στην Κύπρο κάτι τέτοιο θα ήταν εγκληματικό μιά και θα αποτελούσε ανοιχτή πρόσκληση στους Τούρκους, που ήταν εγγυήτρια δύναμη, να επέμβουν στην Κύπρο, και αυτό ο Παπαδόπουλος το γνώριζε. Ο Παπαδόπουλος εκείνη την περίοδο, ύστερα από διεθνείς πιέσεις που είχαν ασκηθεί, είχε παραχωρήσει την πολιτική εξουσία στην κυβέρνηση Μαρκεζίνη, με εντολή την διεξαγωγή εκλογών τον Φεβρουάριο του 1974.\nΤή νύχτα στις 14 Νοεμβρίου 1973, ο Ισραηλινός στρατηγός Μοσέ Νταγιάν έφτασε στην Αθήνα. Εγκαταστάθηκε στο σπίτι του γαμπρού του Δημ. Ιωαννίδη, του γιατρού Αλαζράκη. Από εκεί έστειλε μήνυμα στον Ιωαννίδη να είναι έτοιμος. «Η ώρα έφθασε. Όλα είναι έτοιμα.» Την επομένη, 15 Νοεμβρίου, το γιώτ «Απόλλων» ιδιοκτησίας της εταιρίας OTC, η οποία ήταν ιδιοκτησία της CIA, έφθασε στόν Πειραιά. Το γιώτ, πρίν τη μετατροπή του, ήταν μονάδα του βρετανικού πολεμικού ναυτικού. ¨Ηταν εξοπλισμένο με πανίσχυρο ασύρματο, τέλεια εργαστήρια καί αναρίθμητους φακέλους. Είκοσι κομάντος συμπλήρωναν το ειδικό πλήρωμα του σκάφους. Από τον Πειραιά έπλευσε προς τα ανοιχτά του Σουνίου, όπου καί περίμενε ανενόχλητο. Στο μεταξύ έκαναν τις ανάλογες επαφές τους, κυρίως με τον στρατηγό Νταγιάν, ο οποίος ήταν σε συνεχή επαφή με Έλληνες πολίτες για την υπόθεση του Πολυτεχνείου. Η κύρια επαφή του Νταγιάν, εκτός από Ιωαννίδη – Αραπάκη – Μπονάνο, ήταν με τον Γιάγκο Πεσματζόγλου, ο οποίος τότε ήταν μέλος της λέσχης Μπίλντενμπεργκγιά την Ελλάδα. Είχε αναλάβει το πολιτικό σκέλος της εξέγερσης του Πολυτεχνείου.¨Ηταν ο ενδιάμεσος μεταξύ των επικεφαλής των φοιτητών, του στρατηγού Νταγιάν και της λέσχης Μπίλντενμπέργκ.\nΟ στρατηγός Νταγιάν, αφού ενέκρινε τον κατάλογο των νέων υπουργών, τακτοποίησε και άλλες μικρές λεπτομέρειες καίανεχώρησε αθόρυβα για το Ισραήλ από όπου είχε έρθει. Οι τρείς (οι δύο κύριοι καί η κυρία), Έλληνες αυτοί, ‘συνελήφθησαν’ από την ασφάλεια, για να γράψουν υποθήκες. Πριν την επέμβαση του τανκ όμως, αυτοκίνητο με συμβατικούς αριθμούς της Αμερικανικής Πρεσβείας νωρίς το βράδυ της 16ης Νοεμβρίου, τους παρέλαβε από την πόρτα του Πολυτεχνείου που βλέπει προς την Στουρνάρη και τους μετέφερε στην πρεσβεία, στο γραφείο του σταθμάρχη της CIA. Μετά από μισή ώρα συζητήσεων και «διαβουλεύσεων», το ίδιο αυτοκίνητο τους μετέφερε πάλι πίσω. ¨Οταν μπήκαν στο κτίριο του Πολυτεχνείου, σε ελάχιστα λεπτά το τανκ έσπαζε την πόρτα. Ο Γιάγκος Πεσματζόγλου, παρέμεινε στην Αθήνα φυσικά, μετά, σαν «καμμένο χαρτί». Δεν ήταν δυνατόν να χρησιμοποιηθεί αλλού, και σήμερα είναι Ευρωβουλευτής, όπου ... «βουλεύεται Ευρωπαικά» καί διάγει βίον αξιοπρεπή.


Ο Κωνσταντίνος Καραμανλής, ο πολιτικός φόβος και η καθυστέρηση – Μεταρρύθμιση\nΟ χρόνος στην πολιτική μεταπλάθει την εικόνα των δημοσίων ανδρών. Προσθέτει και αφαιρεί. Αφαιρεί και προσθέτει. Κάθε αφήγηση για κάθε δημόσιο άνδρα, έχει πάντοτε ένα στοιχείο μυθοπλασίας, προερχόμενο κυρίως από τους φίλους που προσθέτουν θετικά και διαγράφουν τα αρνητικά. Αλλά και από εκείνους, οπαδούς ή μη, που εκμεταλλεύονται το μύθο, που ψηφίδα – ψηφίδα «στήνεται» στο χρόνο.


Update Ιστορίας: "Θα του κάνω το γιο γκέι" - Α,ΜΠΑ\nΑΡΧΙΚΗ ΚΟΙΝΟΤΗΤΑ Update Ιστορίας: “Θα του κάνω το γιο γκέι”\nAπογοητεύτηκε που το παιδί μας είναι κορίτσι\nαπό ConstantGardener 13.01.2021, 18:30 19.3k Views 57 Σχόλια\nΑγαπητή Λένα και Αμποπαρέα,\nΜετά από σχεδόν 1,5 χρόνο αποφάσισα να δώσω ένα update στην ερώτηση που είχα κάνει σχετικά με το σύντροφό μου.\nΣας είχα αφήσει λοιπόν τότε που ακόμη ήμουν έγκυος και το φύλο του μωρού ήταν ακόμη άγνωστο και ο άντρας μου μου έλεγε ότι αν βγει γκέι θα φταίω εγώ. Και τσουπ! Τελικά το μωρό είναι κορίτσι!!! Στα τάρταρα ο σύζυγος για ένα μήνα και βάλε (μιλάμε για κατάθλιψη – μέχρι που έβαλε τα κλάματα όταν βγήκαμε από τη Β επιπέδου) που το παιδί είναι κορίτσι. Από εκεί άρχισα να παρατηρώ και πάλι μια σταδιακή απομάκρυνση και έλλειψη φροντίδας.\nΟ καιρός πέρασε και ήρθε η γέννα, όπου τις μέρες που ήμουν στο μαιευτήριο παρατήρησα πως πιο πολύ έμοιαζε με επισκέπτη παρά με τον πατέρα του μωρού. Δεν λέω πως ήταν παντελώς αδιάφορος αλλά λίγο guest star. Γυρίσαμε στο σπίτι και τον πρώτο μήνα είδα μια κάποια προσπάθεια να φροντίσει το μωρό (τύπου να αλλάξει καμία πάνα κλπ). Αλλά το πρόγραμμά του απαράλλαχτο με πριν. Δουλειά, μετά γυμναστήριο και κατά τις 7 ερχόταν σπίτι. Αυτό συνεχίστηκε καιρό. Το άφηνα στην άκρη. Είχα πιο σημαντικό θέμα να ασχοληθώ.\nΕκεί στους 2 μήνες του μωρού άρχισα να παρατηρώ πιο έντονα ότι έχει επιθετική συμπεριφορά προς εμένα, μου μιλάει απότομα, δεν ασχολείται σχεδόν καθόλου με τη μικρή παρά καμιά αγκαλιά που κ που. Ούτε καν να την κρατήσει να μπω να κάνω ένα μπάνιο. Μόλις έκλαιγε λίγο μου την έφερνε με το ριλάξ στο μπάνιο. Στους 3 μήνες μου σκάει τη βόμβα “Δε σε βλέπω σα γυναίκα αλλά σα μάνα, είτε το μπούτι σου πιάνω είτε της αδερφής μου το ίδιο είναι…Κι εσύ ρε κορίτσι μου δεν κάνεις τίποτα για να επανέλθεις“. Δεν μπορούσα να πιστέψω όσα άκουγα. Ένιωσα τόση απόρριψη που μου γύρισε το μυαλό. Είπα να χωρίσουμε εφόσον είναι έτσι. Μια έλεγε ναι, μια τα γύρναγε. Μετά έσκασε καραντίνα, όλη μέρα μαζί σε ένα σπίτι.\nΝα σημειωθεί ότι εγώ είχα ξεκινήσει ήδη να εργάζομαι από το σπίτι λόγω ανάγκης στη δουλειά. Εκείνος τα δικά του. Γυμναστική, play station… Αυτή η σάπια ενδιάμεση κατάσταση κράτησε για μήνες με άπειρες συζητήσεις για χωρισμό, εκείνον όλο να τα γυρνάει, εμένα σε κακό χάλι με κρίσεις πανικού πλέον. Πήγαμε και διακοπές…Αμέ! Εκείνος νόμιζε ότι εκεί “φτιάξανε” τα πράγματα ενώ εγώ πλέον μετά από όλη αυτή τη σαπίλα ήμουν πλέον άδεια και με ενδιέφερε μόνο η κόρη μου. Πέρασαν μερικοί μήνες ακόμη με τσακωμούς, χωρισμούς, παγωμάρα και υποτιθέμενες “προσπάθειες” από πλευράς του για να σωθεί ο γάμος “πάνω από όλα για το καλό του παιδιού” (!!!) έλεγε. Εγώ τόσο κενή και καταρρακωμένη δεν έβλεπα φως σε τίποτα. Εννοείται εκείνος είχε εξάρσεις θυμού, ακόμη κ μπροστά στη μικρή, όπου μπορεί να πέταγε πράγματα, ή να έσπαγε κάτι χωρίς να τον ενδιαφέρει το μωρό αν θα αντιδράσει.\nΦυσικά οι γύρω συγγενείς, εκτός από μερικές εξαιρέσεις, όλοι έλεγαν να προσπαθήσω γιατί έχουμε ένα παιδί και τα γνωστά. Μέχρι που στη τελευταία υποτιθέμενη προσπάθεια, που εγώ προσπάθησα να βγάλω από τα σωθικά μου, έσκασε και η υπέρτατη βόμβα (σα να μη μου έφτανε η αδιαφορία, ο πόνος, η μείωση που ένιωθα) και βρήκα τυχαία από το ό,τι (χρονολόγιο – μεγάλος δαίμονας) του ότι ο καλός μας είχε πάει σε ένα από τα γνωστά ΧΧΧ ξενοδοχεία των νοτίων προαστίων μια συγκεκριμένη μέρα του φθινοπώρου για 1:30 ώρα ( με ακρίβεια λεπτού να ξέρετε). Εκείνος φυσικά χτυπιόταν και αρνιόταν τα πάντα. Βέβαια όταν μου έδωσε κ καλά το κινητό του να το τσεκάρω (ενώ είχε σβήσει τα πάντα) δεν είχε σβήσει την αναζήτηση ιστορικού του όπου φαινόταν ξεκάθαρα την συγκεκριμένη μέρα μια ώρα πριν βρεθεί εκεί να έχει ψάξει διεξοδικά για ξενοδοχεία ΧΧΧ.\nΕ, εκεί πια ήταν το κερασάκι στην τούρτα για μένα. Το πάλεψα μέσα μου όσο μπορούσα αλλά δεν υπήρχε γυρισμός. Γυρισμός σε τι; Στον πόνο, της αδιαφορία και τη μοναξιά; Δεν είχε πια νόημα. Του ανακοίνωσα ότι χωρίζουμε. Φυσικά αυτός παρακάλαγε και έλεγε ότι θα τα φτιάξει όλα κλπ. Δεν με άγγιζε πλέον τίποτα. Νοίκιασα άλλο σπίτι, πήρα το κοριτσάκι μου και έφυγα…\nΩς εδώ να ανέχομαι έναν ναρκισσιστή, συναισθηματικά ανάπηρο άνθρωπο που θεωρούσε ότι το να έχεις ένα παιδί είναι υποχρέωση της γυναίκας (“και σιγά πως κανείς έτσι, όλες το κάνουν, και κρατάνε και δουλειά και παιδιά και σπίτι και άντρα”)..\nΘέλω περισσότερα για μένα και την κόρη μου…\nΑυτό είναι το update μου λοιπόν, και ούτε τα μισά δεν ανέφερα καλά γιατί θα έγραφα 3 μέρες και θα σας γύριζε το κεφάλι δέκα στροφές αν τα διαβάζατε..\n48 Συντάκτες σχολίων\nΠρος στιγμή φοβήθηκα ότι είχες μείνει έγκυος με δεύτερο παιδί αλλά ευτυχώς η ιστορία είναι ένα πολύ χαρούμενο τέλος. Γιατί ναι ο χωρισμός από έναν τέτοιον μαλάκα είναι πραγματικά ένα πολύ ευχάριστο γεγονός. Να είσαι καλά εσύ και η κόρη σου η οποία είναι πολύ τυχερή που έχει μία τόσο δυνατή μαμά με αυτοεκτίμηση και αυτοσεβασμό και την δύναμη και την ευφυία να απομακρύνει αυτήν και την ίδια από ένα πολύ άσχημο περιβάλλον και από έναν άχρηστο μαλάκα. Όλα καλά, θα είστε πολύ καλά, να το ξέρεις. Φιλιά\nΒασικά είναι λόγος για ξέφρενο πάρτι, όχι απλά ευχάριστο γεγονός.\nNon tolerant to discriminations\nΜπράβο βρε κορίτσι μου, μπράβο, αλήθεια, που τον σούταρες. Είσαι πολύ δυνατή και υπέροχη γυναίκα και μαμά, καθώς εξασφάλισες τη ζωή που σου αξίζει και έδωσες στην κόρη σου το καλύτερο παράδειγμα. Άσε τον μ@λ@κα να μείνει μόνος του και να πορεύεται με την ομοφοβία και τον μισογυνισμό του υπό μάλης. Μακριά όμως από εσάς. Χάρηκα πολύ με τα νέα σου! ❤\n“Θέλω περισσότερα για μένα και την κόρη μου”\nΑυτό ακριβώς. Respect!\nΤώρα για τον ομοφοβικό μισογύνη κάφρο που προτιμούσε να παίζει Playstation αντί να ασχοληθεί με το μωρό του δεν υπάρχουν λόγια.\nΜπράβο σου που τελικά βρήκες τη δύναμη να βγεις από αυτήν την κατάσταση. Μόνο καλύτερη θα είναι και η δική σου η ζωή και της κόρης σου μακριά από έναν άνθρωπο σαν αυτόν.\nΕύχομαι τα καλύτερα και για τις δυο σας!\nΣτεναχωρο update αλλά με αισιόδοξο τέλος! Έδωσες ήδη το καλύτερο πρώτο μάθημα στην κόρη σου! Καλή αρχή στην καινουρια σου ζωή και μην κοιτάξεις ποτέ πίσω! Ο άνθρωπος ειναι χαμένη υπόθεση.\nΜΠΡΑΒΟ σου που πήρες το παιδί σου μακρια από αυτό τον ανεκδιήγητο τύπο. Δε μπορώ να πιστέψω ότι υπάρχουν ακόμα τύποι που ζουν στο 1950 που λέγανε την ελεεινή ατάκα “ότι να ναι και να κατουράει όρθιο”. Μισογύνης, ανώριμος, πατριάρχης, κοινώς μ@@@ ο πρώην σου!!! Μακριά από τοξικά αρσενικά και γενικά από τοξικές καταστάσεις!!!\nΠροπονητής, ετών 37, είπε αυτή την ατάκα σε έγκυο παίκτριά του… εν έτει 2020… ‘γερό να ‘ναι και να κατουράει όρθιο’\nΕίναι εξοργιστικό που υπάρχουν αυτές οι απόψεις ακόμα και σήμερα!\nΑυτοί πρέπει να γνωρίσουν τον άντρα μου που έλεγε (πριν μάθουμε το φύλο του μωρού), “ότι να ναι και να κατουράει καθιστό”. Νομίζω θα βραχυκύκλωναν άσχημα!\nΧαχα, σίγουρα θα βραχυκύκλωναν!! <3\nΒαθιά υπόκλιση και χειροκρότημα. Τα καλύτερα σε σένα και την, τυχερή που σε έχει μάνα, κόρη σου!\nΥγ. Μέγα ευτύχημα επίσης που το παιδί είναι κορίτσι και όχι αγόρι, για το οποίο ο πρώην σου θα είχε κτητικές βλέψεις. Γλιτώσατε.\nΑιλουροειδέστατο, Το έχω σκεφτεί κι εγώ αυτό: οι μισογύνιδες και οι μισογύνισσες είναι καλύτερα να κάνουν κορίτσια’ μήπως ταρακουνηθούν και λίγο και καταλάβουν ότι και οι γυναίκες είναι άνθρωποι. Πάντως ακόμα και αν μελλοντικά ο τύπος θέλει να συμμετέχει στο μεγάλωμα του παιδιού, το παιδί εφόσον η μάνα του χώρισε τον πατέρα του θα έχει πάρει το βασικό μήνυμα.\nΕίχε νεογέννητο και πήγαινε γυμναστήριο αντί να τσακιστει να γυρίσει σπίτι να το αναλάβει; και είχε παράπονο ότι είσαι απεριποιητη ενώ δεν κρατούσε το παιδί ούτε για να πας στην τουαλέτα; τι φάση;\nΠωπω γλίτωσες! Καλή αρχή στην καινούρια και όμορφη ζωή σου. Το κοριτσάκι σου είναι πολύ τυχερό που δεν θα μένει με έναν μισογυνη στο σπίτι.\nΌχι κελεπούρι, κελεπουράρα, κελεπούρι με περικεφαλαία. Μπράβο σου που έφυγες!\nΚαι τώρα να φανταστώ θα θέλει να έχει και λόγο στην ανατροφή της μικρής. Βρε, ουστ από δω!\nΓλίτωσες, κοπέλα μου. Κατάφερες μέσα σε αυτήν την παράνοια, να σταθείς στα πόδια σου,χωρίς βοήθεια, και να μην χάσεις τον εαυτό σου. Ηρωίδα για μας και για την κόρη σου φυσικά. 😊😊 Μια μεγάλη αγκαλιά. Δεν είσαι η μόνη, δεν είσαι μόνη.\nΠροηγούμενο άρθρο O κάζουαλ σεξισμός της ημέρας: στο ATM\nΕπόμενο άρθρο Η ιστορία μιας γυναίκας που έκανε παιδί με δωρεά εμβρύου\nαπό Λένα Φουτσιτζή 04.11.2020, 16:00\nUpdate ιστορίας: Κανένας μας δεν αξίζει καμία υποτίμηση από κανέναν\nαπό Λένα Φουτσιτζή 07.07.2020, 16:00